'Musikazuzenean' webgunearen 3. urteurreneko kontzertua Arrasaten - Arrasate - Goiena.eus\n'Musikazuzenean' webgunearen 3. urteurreneko kontzertua Arrasaten\nImanol Beloki Unamuno 2013-10-24 17:06\nMusikazuzenean atariaren hirugarren urtemuga ospatzeko kontzertuak egingo dituzte Arrasateko Gaztetxean. Zapatuan izango dira, 22:00etan, eta 5 euro kostako da sarrera. Bada, zenbait talde izango dira zuzenean: Itziarren Semeak, Iheskide, Sermonds eta Anger, hain zuzen ere.\nMusikazuzenean atariaren helburua musika eragileekin elkarlanean jardutea da. Arrasateko Gaztetxekoek Mauka diskoetxearekin batera Musikazuzenean webgunearen hirugarren urteurrena ospatzea pentsatu dute. Musikazuzenean webgunearen koordinatzaile Koldo Otamendik hauxe esan du: "Arrasateko Gaztetxekoekin elkarlanean aritzea plazera da. Kultura tradizional handia daukate."\nUrteurrena dela-eta ez dute ospakizun berezirik egin nahi, kontzertu bat eskaini nahi dute, besterik ez. Hori horrela, proiektu berriak aurrera eramaten jarriko dute arreta. Webgunean, parte-hartzea handitzeko, 2.0 eta halako plataformak sortu nahi dituzte eta urte bukaerarako, gainera, atal berriak sortzekotan dabiltza.


Arrakalak behar zaittu! – ZERESANA\nArrakalak behar zaittu!\nIkara barik esan leikegu, Lekittoko komunikabidien eta eskaintza kultural eta informatiboaren kontsumoak ez daukola beste herrietakuen lotsarik izateko arrazorik.\nHalan be, momentu garrantzitsu batera heldu gara Lekitton. Kontua da datozen astietan Arrakala Irratiak erreleborik aurkitzen ez badau, betirako amatako jakula.\nHau ez gertazeko, eta hogei urteko lan ederrari jarraikortasuna emon ahal izateko, mezu labur bat zabaltzeko eskatu gaitue. Guk gure aldetik be, onena opa dotzagu Arrakalari, eskerrak emon nahi dotzauz, baina ez dogu agurtu nahi-, hori DANON eskuetan dago:\n2005etik hona Arrakala Irratija eruan daben taldekuen abisua.\nArazo pertsonalak dirazela-eta, irratija itzi biharrian gagoz. Horretara, Ekaiñan amaierararte egongo gara mantenimendu biharretan. Hortik aurrera, Arrakala isildu egingo da dialian. Ez dakigu betiko-edo…\nIzan be, deialdija egin gura dogu ia errelebua hartu nahi daben jenterik dagon. Irratijan mantenimendua ez da lan haundija: astian ordu ta erdi inguru pasatzen dogu guk. Gaiñera, askoz errezagua da emisoria martxan mantentzia, geldittu eta gero martxan berrezartzia baiño. Beraz, Ekaiña momentu onena izango da gure lekukua hartzeko. Penia izango litzake herrittarren bozgoraillu hau, 20 urte baiño gehijago dittuana, jarraitzaille barik desagertzia. Animatzen danak, emailla bialtzia daka arrakala@hotmail.com helbidera.\nEdozelan be, eskerrak emon nahi detsegu hónek urtietan izan doguzen entzule fiñei, eta hain ondo tratau gaittuen beste komunikabidiei. Plazer bat izan da, benetan.\nLekittoko Arrakala Irratija (107.7 FM)\nZarratuko bada, behintzat ez izatia Lekittoko herria mobidu ez dalako\nEgilea zeresanalekittoArgitaratze-data 2011/06/06 2011/06/06 Kategoriak Kategori gabea\nAurrekoa Previous post: Elkarrizketatua lotu da\nHurrengoa Next post: Presoen aldeko lip dub-a Lekitton


Fast entrega: egiteko prototipoa 5 orduko epean\nHigh eraginkortasuna: aipu 24 orduetan eskaini eta laguntza teknikoa da noiznahi emandako\nFabrika inguruan portu, garraio-kostua gordeko da\n2000 urteaz geroztik, Shenzhen HZD Teknologia Co, SL izan da zehaztasun CNC mekanizatu zerbitzuak mundu osoan ekoizpen, ikerketa eta garapen bezeroei barne eskainiz. kalitate ospe bat daukagu, denbora entrega, diseinatzeko, arazo konpontzeko gaitasunak eta zailena proiektuekin gure bezeroei lagunduz. CNC mekanizatuak osagaiak eta prototipoa eskaintzen dugu Garraioa du, Automation, Alternative Engergy, Aeronautika, Medikuntza eta Power transmisioa Industries da. Urteko gure produktuak irteera da 20 milioi dolar,% 80 baino gehiago enpresa handiak ematen ari da mundu osoko.\nKomunikazioa ostalari etxebizitzak\n1. Material aukerak: Al6063, 6065, 7075, etab .;\n2. Azalera tratamendua: oxidazio, sandblasting;\n3. RoHS ingurumenaren babesa baldintzak ildotik;\nKomunikazioa aurrean panel\nLaser grabatua makina laser burua etxebizitzak\nShenzhen HZD teknologia, LTD\nHelbidea: N º 76, Langbei Industrial Zone, Tongle komunitate, Longgang Street, Longgang Barrutia, Shenzhen


Para este viaje no hacía falta alforjas. — Eibar.ORG | Eibarko peoria\nHemen zaude: Hasiera / Blogak / Joana Albret / Para este viaje no hacía falta alforjas.\nGerardo Luzuriaga 2007/11/01 16:11\nHainbeste zarata, hainbeste lan, hainbeste urte pasatu ondoren lege hau irten da. Prozesua benetan bitxia izan da, lege-aurreproiektu eskasa baino eskasagoa aurkeztu zuten, Legebiltzarreko Kultura eta Hezkuntza Batzordeko irizpena, azkenean lorpena izan zen; baina Legebiltzarreko Osoko Bilkuran buelta eman dute. Politikaren kontuak...\nIkus ditzagun bitxikeria batzuk. Hona hemen PSEk emandako arrazoia jarreraz aldatzeko. “queremos que se vuelva al texto original, por sentirlo, por percibirlo muchísimo más claro y mucho más coherente con el debate que mantuvimos en comisión”. Batzorde horretan “euskal” hitza jartzea onartu zen. Batzorde horretan ez zituen defenditu horren kontrako argudioak eta ez zituen jarri emendakinarik. Osoko bilkuran ere ez zuen esan hitz batere euskal hitza ez jartzearen kontra, “Nazional” hitzari buruz baino ez baitzuen hitz egin, eta gainera oso argudio bitxia erabili zuen PSEk, defenditu zuen Nazional hitza, (Sozialista alderdi barruan nazional hitza erabiltzen dutela zion) “euskal eta nazional” hitzak baztertzeko. Baten batek zer edo zer ulertu badu adiera dezala.\nPPtik etorri zitzaion erantzuna: “nosotros votaremos favorablemente el voto particular de la señora Celaá, del Grupo Socialista, porque nos parece que, además, es coherente con lo que nosotros estábamos defendiendo”.\nDena den, harridura dator EAJ, EA, EB, eta Aralarrek hartutako joeragatik, -onartu zituzten aldaketak, eztabaidatu gabe, hitzik esan gabe- eta ez PSEk eta Ppk hartutako jarreratik. Aralarrek jokabidea ulergaitzagoa egin zaigua. Hona hemen prozesuan hartutako bitxikeriaren bat: Baztarrika andreak dio: …”Euskadiko liburutegien legea izatea da. Guretzako ez litzateke Euskadiko Liburutegien legea izango, baizik eta Euskal Herriko Liburutegi Nazionala, beti aldarrikatzen dugun oinarri inportante baten baitan, hau da, Euskal lurralde anitzagoa da, zazpi lurraldez osaturik…” Hona Hemen Ezenarro andrearen erantzuna, EAJrekin bat eginez: …”iruditzen zaigulako egiten diren planteamenduak politikoak direla legeak berak jasotzen duenetik haratago. Eta denok dakigu, nahiz abertzaleok beste egitura bat nahiko genukeen, denok dakigu Parlamentu [Eusko Legebiltzarra] honek zer lurralde-eremutan arautzen duen. Beraz, batzuetan balio duenak bestean ez du balio…”\nLege honek euskal kultura ondareari buruzko 7/1990 legearen akatsak errepikatzen ditu. A) Terminologia aldetik askoz atzerakoia gelditu dute. B) Euskadiko Liburutegiak ez du bibliografia bilduko, kontserbatuko, eta zabalduko, helburu koordinatzea baita. EAJk dio: “El título cuarto, que se refiere a la Biblioteca Nacional, la configura como cabecera del sistema bibliotecario de Euskadi, y coordinadora en patrimonio bibliográfico vasco a efectos de su recopilación, conservación y difusión”. Oraindik Koordinazio Zentruen garaian gaude, gogoan dauzkazue Liburutegietako Zentru Koordinatzaileak, baten batek baino gehiagok bai. C) Euskararen lehentasuna, non gelditu da? Egun euskararen presentzia eskasa da, erabat baztertuta dago lan teknikoetan, gaztelaniaz jarraitzen dugu lan egiten eta pentsatzen. Non gelditu da bi hizkuntz ofizialen erabilera bermatzeko eskubiderik? Euskararen normalizazioa bultzatu behar da. Non gelditu da horren aldeko erronkak? usadioari jarraituz gero gaztelaniazko ereduei jarraituko diegu in sekula sekulorum. Amen.\nDakizuenez, hiru azken hilabete hauetan saiatu gara artikuluen bitartez, Unibertsitateetan eta zientzia munduan Euskal Herria izan dela kultur eremu naturala adierazten.\nLiburutegi arloan Jon Bilbaok bidea erraztu zigun, Euskal Herria eremu naturaltzat hartu zuelako. Baina hutsaren hurrengoan gelditu da, dena. Argi eta garbi utzi dugu liburutegi arloan inoiz ez ditugula lan muga administratibo hauek ezagutu. Orain harritu gaitu oztopoak edo ekimen gabeziak Euskal Autonomia Erkidegoko aldetik etorri izana…


Digitalizazioaren aurrean lubakiak antolatzen - IparHegoa\nFormación social y política\nIparHegoa > Destacados > Digitalizazioaren aurrean lubakiak antolatzen\nDigitalizazioaren aurrean lubakiak antolatzen\nTalaiaren 12. zenbakia publikatu dugu egun hauetan, LAB sindikatuko Ekintza Sozialeko egiturak eta Ipar Hegoa Fundazioak formazio sindikal, politiko eta sozialerako egiten duten eskaintzaren parte.\nAle honetan digitalizazioaren inguruan jardungo gara, hiru ikuspuntu nagusi bildu nahirik.\nHasteko, digitalizazioak Euskal Herrian ireki dituen eztabaida sozialez gogoetatu nahi izan dugu, eta hauek gurera ekarri. Besteak beste, Ekologistak Martxan-eko Adrián Almazán digitalizazioaz eta trantsizio ekologikoaz jardun zaigu. Hezkuntzan Librezaleko kide diren Dabid Martinez eta Mikel Gartziak enpresa trasnazionalek gure hezkuntzan duten pisuaz ohartarazi eta software librearen alde egin beharreko apustua gogorarazi digute. Iñaki Alegria, UEUko kidea, 5Garen bueltan dauden zalantzak argitzen aritu da, eta Nicola Scherer, ODG-ko ikerlaria, Europar Funtsen atzean dagoen logika mahaigaineratzen.\nHorri jarraiki, Jagoba Zuluetak Virginia Eubanksen La automatización de la desigualdad liburua erreseinatu du, datuen atzean ezkutatzen den diskriminazioa azaleratzeko. Horrekin batera, digitalizazioak gure eguneroko bizitzetan duen eraginaz hitz egin dugu, ahots ezberdinak elkarrizketatuz. Atal hau ixteko, EHDigitala manifestua publikatu dugu, Euskal Herrian digitalizazioaren bueltan eztabaida soziala irekitzea asmo duena.\nBigarren ikuspegi bezala burujabetza teknologikoaren ideia izango genuke, gaiaren gaineko ikuspegi orokorra ardaztu nahi duena. Horretarako, Gorka Juliok ziberburujabetza kontzeptu horrek izan ditzakeen garapen eta ertzak seinalatu dizkigu. Izaro Elorza, Oñatiko alkateak, ordea, burujabetza teknologikoaren praktika lokal eta zehatz bat erakutsi digu.\nBukatzeko, digitalizazioak lan munduan dituen eraginez aritu nahi izan dugu. Horri loturik, Ekaitz Cancelak digitalizazioak klase borrokan irekitzen dituen emantzipazio aukerez hausnartu du. Joseba Permach, Iratzar Fundaziotik, automatizazioak borroka politikorako irekitzen dituen aukerez aritu da. Eta Irati Sienra, LABeko kideak, zerbitzu pribatuen sektorean prozesu honek ekintza sindikalaren ikuspegitik sortu dituen berrikuntza eta eginbeharrak azaldu dizkigu. Amaitzeko, LAB sindikatuko Ekintza Sozialeko partaide diren Endika Perez eta Josefina “Txefi” Roco gai guzti hauek josi eta horien aurrean sindikatuaren posizioa markatu dute.


Urteak eta umeak | Iritzia | Berria\nNoiz sortua: 2019-02-05 00:30:00\n2020ko otsailak 24\nUrteak eta umeak\n2019ko otsailak 5\nIkusteko dago Eliza katolikoak sexu abusuen atala inoiz ixtea lortuko duen. Bolo-bolo zebilen bazeudela esku luzea zuten apaizak, ikasleengana gehiegi gerturatzen ziren irakasleak, eta, azken urteetan pixkanaka ateratzen ari diren kasuak gehiegikeriari bere tamaina ematen hasi zaizkion arren, salaketa berriek beti iradokitzen dute aurreko guztiak icebergaren punta direla.\nAbesti eta txisteetarako gai ere izan da Eliza katolikoan izan diren sexu abusuena, agian horri buruz hitz egiteko modu bakarra hori izan delako, baita Elizari iseka egin nahi ziotenentzat ere. Izan ere, abusu horiek konfiantza eta beldurra izan dituzte oinarrian, gertutasuna eta iluntasuna aldi berean. Batetik, abusua gertatu aurretik ez zedin alarmarik piztu; bestetik, erasoa gertatu ondoren, inork ez zezan alarma jo.\nIzua da Deustuko salestarretan salatu den kasua orain arte ezagutu ez izanaren arrazoi nagusia. Eta izu hori Eliza katolikoak sustatu du, salatutako jipoiak bezainbeste. Beste behin, salatzaileek agerian utzi dute abusatzailearen gainetik zeudenek bazutela salaketen berri, baina, beti bezala, beste alde batera begiratu zuten. Ez zen hitz egin behar horretaz. Eta okerrena ez da urteak pasatu direla salaketa epaitegira ailegatu denerako, baizik umeak pasatu direla, bata bestearen atzetik. Zenbat izan diren, Eliza katolikoak ere ezin izango du argitu, ziurrenik. Ondoegi estali dituelako.\nCarlos Iturgaitz izango da PP-Ciudadanos hautagaitzako lehendakarigaia\nBizilagun gogaikarri hori\nEH Bilduk Madrilgo Kongresuan galdetuko du Iruñean zaurituriko 14 urteko neskaren inguruan\nMikel Ruiz preso ohia hil da\n«Ez zekiten anestesista mozkorra zegoenik»


Eska ezazu prentsa akreditazioa estaldura informatiboa duten ekitaldietara sartu ahal izateko. Horretarako, interesatuak akreditatu egin beharko du Kabinete eta Komunikazio Zuzendaritzaren aurrean. Ekitaldiaren aurretik egin beharko da eskaera.\nBete hutsune guztiak.\nKarneteko tamaina izan behar du\nDatu pertsonalen babeserako arautegia betez, Arabako Foru Aldundiak ondokoa jakinarazten dizu: zuk zuzenean emandako datuak edo edozeinek eskura ditzakeen iturrietatik edo bestelako administrazio publikoetatik eskuratutako datu pertsonalek erakunde honen ardurapekoa den fitxategi bat osatzen dutela, eta Arabako Foru Aldundiak sustatu edo berak parte hartzen duen ekitaldi publiko eta protokolozkoak kudeatzeko fitxategi honetaz baliatuko dela. Irudi, jakinarazpen eta prentsa oharren kudeaketa eta prentsa-akreditazioen kudeaketa. Datuak Babesteko Euskal Bulegoaren erregistroan fitxategi honen berri eman da eta honek bertako datuen segurtasun osoa bermatzeko beharrezko segurtasun neurriak ditu.\nEra berean zera adierazten zaizu: zure datu pertsonalak ez zaizkiela beste pertsona batzuei jakinaraziko, legeak baimendutako kasuetan izan ezik.\nHonela, agiri hau sinatzen baduzu Foru Aldundia fitxategi honetan dauden zure datu pertsonalez baliatzearekin ados zaudela adierazten duzu.\nAbenduaren 13ko 15/1999 Lege Organikoak onartu dituen erabiltzaileak sartzeko, zuzentzeko, ezeztatzeko eta aurka egiteko eskubideei buruzko kontsulta edo azalpenen bat egin nahi baduzu, Arabako Foru Aldundiaren Erregistroaren Bulegora (Probintzia plaza, 5 01001 Vitoria-Gasteiz, Araba) jo beharko duzu.


ZOZKETA // Musika, bertsoak eta antzerkia ‘Gabrielen lekua’ ikuskizunean Basaurin | Bidebieta\nTaulagainean zortzi artista elkartzen dituen ikuskizuna musika, bertsoak eta antzerkia uztartzen ditu Gabriel Aresti eta bere obra ezagutzera emateko. Apirilaren 11an Social Antzokian eta bost sarrera bikoitz zozketatzen ditugu.\nSocial Antzokiak apirilerako prestatua duen programazioari «Gabrielen Lekua» muntaia gehitu diote. Gabriel Aresti olerkari bilbotarraren bizitzan oinarritutako ikuskizun hau apirilaren 11an, arratsaldeko 20:30ean izango dugu, 10 eurotan. Ikuskizunak zortzi euskal artista batzen ditu: Oier Guillan (gidoia), Andoni Egaña (gidoia eta bertsoak), Rafa Rueda (musika: gitarra, mandolina, ukelele, banjo), Alain Urrutia (audiobisualak), Ainhoa Alberdi (antzezlea), Iraia Elias (antzezlea), Iban Urizar (tronpeta, korneta) eta Naia Membrillera (perkusioa).\nGabriel Arestiren pertsona eta bere lana eguneratzea du helburu ikuskizun honek. Belaunaldi batzuentzat gogora ekartzea izango da, eta beste batzuentzat deskubrimendua. Arestiren bizitzak garrantzitsuak izan ziren lekuak ditu ardatz: Bilbo, Baiona, Arantzazu, Atzerria, Ea, bestak beste. Lekuak Arestiren obrarekin lotzen ditu emankizunak: haurtzaroa, euskara ikasteko erabakia hartu zuen unea, bere justizia sozialarekiko kezka, obra literarioa, hainbat pertsonarekiko gutunizketa, euskara batuaren sorrera eta bere ideologia.\nOrdu eta erdi inguruko ikuskizuna izango da. Bi pertsonaiek eramango dute kontakizunaren ardatza. Gabriel Arestiren obraren pasarteez gain, zortzi artistek beren beregi emankizunerako sortutako lan berriak ezagutaraziko dituzte.\nZozketan parte hartzeko epea ostegunean, apirilaren 10ean, bukatuko da, 12:00etan. Social Antzokian izango den Gabrielen lekua ikuskizuna ikusteko 5 sarrera bikoitzen zozketan hartu nahi dutenek email bat bidali beharko dute info@bidebietairratia.com helbide elektronikora hurrengo datu hauek beteta. Zozketako irabazleekin parte hartu duten emailaren bidez kontaktuan jarriko gara zozketa bukatutako egunean bertan.\nZozketa: Gabrielen lekua\nArchivado en: Ainhoa Alberdi, Alain Urrutia, Andoni Egaña, Basauri, Gabrielen lekua, Iban Urizar, Iraia Elias, Naia Membrillera, Oier Guillan, Rafa Rueda, Social Antzokia, Zozketa\nLanbide se traslada a Edesa Basauri para apuntar al paro a sus 230 trabajadores\nVIDEO // Hardcore en Txarraska con Take Offense, World Eater y Cirkus


Luhuso eta Gernika lotuko ditu aurten Orain Presoak txirrindulari itzuliak, Lekeition geldialdia eginda - Lea-Artibai eta Mutrikuko Hitza : Lea-Artibai eta Mutrikuko Hitza\nAntolatzaileak, ekimenaren aurkezpenan, Gernika-Lumon. Argazkia: Sare Bizkaia (Twitter).\nIaz Mont de Marsan (Frantzia) eta Zaballako (Araba) kartzelak lotu ondoren, aurten Luhusotik (Lapurdi) Gernika-Lumora (Bizkaia) egingo du Sarek bizikleta martxa. Uztailaren 19an abiatuko da Orain Presoak itzulia ETAren armagabetzearen, desegitearen eta “gizarte zibilaren konpromisoaren sinbolo” den herritik, eta hiru egunera amaituko dute ibilbidea, Gernika-Lumon, “bizikidetzaren eta bakearen eredu” den herrian. “Oraindik orain, biktima guztiak eta espetxeen auzia askatuko duten akordiorik gabe, Euskal Herrian ezin dugu bake integral eta egiazkoaz hitz egin”, ohartarazi dute antolatzaileek: “Egoera honek elkarbizitza ahalbidetzeko esparruak sortzea zailtzen baitu”. Gogora ekarri dutenez, EPPK-ko 254 presoetatik, %65 600 kilometro baino urrunago daude. Beste %21, berriz, 400 kilometro baino urrunago.\nHiru etapatan egingo dute martxa. Uztailaren 19an, Luhusotik Zarautzera (Gipuzkoa) joango dira txirrindulariak, handik Lekeitiora uztailaren 20an, eta Lekeitiotik Gernika-Lumoko helmugara, azkenik, uztailaren 21ean. Otorduak, lotarako eta dutxatzeko lekuak nahiz osasun arreta antolatzaileen esku izango da, eta horretarako, 50 euro ordaindu beharko dituzte parte hartzaileek. Itzuli osoa egin gabe, etapa bat egiteko ere eman dute aukera, 20 eurotan. “Ibilbidean zehar geldialdiak egingo dira zeharkatuko ditugun herri sarreretan, etapa osoak egin gabe, zatitxo bat egin nahi dutenak batu ahal izateko”, azaldu dute. Sareren webgunean jarri dute informazio guztia.


Free chat Xanlar. Ausazko arrotz doan txateatu berehala Xanlar tik.\nFree chat Xanlar\nOngi etorri Chatroulette XanlarEdozein lekutan, munduko pertsona aleatory bat konektatzeko. Chatroulette Xanlar dezakezu honako aukeren artean aukeratu:- Guztiak pertsona mota Xanlar doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nXanlar hirien zerrenda:


Osakidetzak Umetoki-lepoko Minbizia Goiz Detektatzeko Programan parte hartzera gonbidatu ditu 25 eta 65 urte bitarteko emakumeak, gutunak bidaliz - Osakidetza edukien webgunea\nOsakidetzak Umetoki-lepoko Minbizia Goiz Detektatzeko Programan parte hartzera gonbidatu ditu 25 eta 65 urte bitarteko emakumeak, gutunak bidaliz\nPandemiagatik hilabete batzuk etenda egon ondoren, Zerbixeko Minbizia Prebenitzeko Baheketa Programa berriro aktibatu da, eta egun hauetan EAEko emakumeak gonbidapen-gutunak jasotzen ari dira. Gutun horretan azaltzen zaie emaginarekin zita eskatzeko deitu behar dutela, programan parte hartu nahi badute.\nOsakidetzak 2018ko ekainean abiarazi zuen programa hau, Osasun Sailak bultzatutako 2018-2023ko Euskadiko Onkologia Planaren baitan, eta, gaur egun, EAE guztian aplikatzen da. Abian jarri zenetik, ia 100.000 emakumeri bidali zaie gonbidapena.\nUmetoki-lepoko minbizia (ULM) emakumeen arteko laugarren neoplasia ohikoena da. Badakigu prebentzioa dela gure aliaturik onena haren aurka borrokatzeko. Hori dela eta, baheketak eta giza papilomabirusaren (GPB) aurkako txertoak eraginkortasun handia lortzen dute prebentzioan. 2018ko maiatzean, Osasunaren Mundu Erakundeak (OME) umetoki-lepoko minbizia desagerrarazteko ekintzaren aldeko deia egin zuen mundu osoan, neskak txertatzeko estrategia bateratu baten, populazio-baheketaren eta tratamendu goiztiarraren bidez.\nEuskadiko zerbixeko minbiziaren baheketa-programaren helburua da sintomarik gabeko lesio premalignoak detektatzea, lesio horien diagnostikoak eta tratamenduak minbizi bihurtzea saihesten baitute. Horretarako egiten diren baheketa-probak zitologia eta GPBaren proba dira.\nGiza papilomaren birusa (GPB) zerbixeko minbiziaren eta haren lesio aitzindarien eragilea da. Larruazala edo mukosak ukituz transmititzen da, eta sexu bidez kutsatzen da batik bat. Are gehiago, infekzio hau da munduan sexu-transmisiozko infekziorik ohikoena. GPB infekzio gehienak iragankorrak dira, hau da, organismoak infekzioa ezabatzen du. Baina zenbait kasutan, infekzioak iraun egiten du eta zerbixeko minbizia eragin dezake.\nOrain arte, gonbidapen-gutuna jaso duten 10 emakumetik 6k parte hartu dute. Espero dugu gero eta emakume gehiagok parte hartzea baheketan, eta herritarrek, oro har, gaixotasunaren ezagutza handiagoa izatea, minbizi hau fase berantiarretan detektatu beharrik ez izateko.


Sortu publizitate-kanpaina erraz bat sareetan eta sustatu zure negozioa - Gaztenpresa\nSare sozialen abantaila handienetako bat da edozein negozioren marketin-estrategiarako balio dutela. Berdin da nazioarteko enpresa baten edo tokiko ETE baten arduradun izatea, edo kanpaina horretarako aurrekontu txikia izatea: kasu guztietan izango duzu aukera zure premietara doitutako merkatu potentzial batetara iristeko eta zure produktuak eta zerbitzuak zure aukeretara egokitutako kostuekin sustatzeko.\nGaldera honakoa da: Nola egin? Erantzuna bikoitza da: batetik, sare sozialetako estrategia egoki batekin eta, bestetik, publizitate-kanpaina errazekin, horiekin bezero gehiagorengana iritsi ahal izango baituzu zure eragin-eremuan.\nBeste post batzuetan azaldu dizugu nola eman ezagutzera zure negozioa sareetan eta zein diren sare sozialetan ekintza-plan on bat sortzeko jarraibideak. Oraingo honetan, publizitatean eta hura egiteko sarerik egokienetan jarriko dugu arreta: Facebook eta Instagram, Twitter eta LinkedIn. Kanpaina horiek agentzia espezializatuei eskatzeko beharrezko baliabideak ez badituzu, izan itzazu gogoan jarraibide hauek, publizitate-kanpaina errazak egiten lagunduko baitizute.\nFacebooken eta Instagramen online publizitate-plataforma autokudeagarria da. Haren bitartez, iragarkiak erakutsi ahal izango dizkiegu erabiltzaileei, branding-ekintzak egiteko, gure webgunea sustatzeko, gure webgunera trafikoa erakartzeko, gure produktuak saltzeko eta abarretarako. Google Ads plataformaren eskaintza-metodo berdinarekin funtzionatzen du, baina merkatua segmentutan banatzeko askoz gaitasun handiagoa du. Eta kanpaina bat konfiguratzea oso erraza da:\n– Zehaztu zertarako nahi duzun iragarkia (erabiltzaileak bere datuak uzteko, zure webgunera joateko, zure argitalpenean Like egiteko…).\n–Segmentatu publikoa: iragarkia argitaratuko den gunea, data, zure bezero potentzialen adin-tartea, hezkuntza, interesak, hizkuntzak, generoa…\n– Aukeratu pantailako zein lekutan agertuko diren iragarkia, aurrekontua, argitalpen-datak eta ordaintzeko modua (klik eginda edo inprimatze bidez).\n– Ordaindu eta kito.\nArgitaratu aurretik, zirriborro bat ikusiko duzu eta, gero, iragarkien eta emaitzen jarraipena egin ahal izango duzu haren pixelari esker. Facebook Ads plataforman doan sor daitezke iragarkiak: erabiltzaileek egiten duten klik bakoitzeko (CPC) edo mila inprimatze bakoitzeko (CPM) bakarrik ordaintzen da, eta gutxieneko aurrekontua 5 eurokoa da.\nAbantaila asko ditu, baina honako hauek dira garrantzitsuenak: erraztasuna, segmentutan banatzeko gaitasuna eta bezeroen merkatu potentziala, Facebook baita gure inguruan gehien erabiltzen den sare soziala. Laguntzaile hau erabiltzen hasteko, sartu esteka honetara.\nTwitterren publizitate-plataforma Facebookenaren nahiko antzekoa da, baina intuitiboagoa eta zertxobait garestiagoa da. Harekin, followerrak, gure webguneko bisitak, gure webguneko bihurketak, gure argitalpenen retweetak, beste erabiltzaile batzuen posta elektronikoko helbideak eta abar lor ditzakegu. Facebooken bezala, zer lortu nahi dugun erabaki behar dugu lehenengo. Gero, kanpainaren iraupena zehaztu eta hura segmentutan banatu behar dugu, eskaintzen dizkigun irizpideak kontuan hartuta; iragarkiak zein kokaleku geografikotan erakutsi adieraziko dugu; aurrekontua eta gure eskaintza zehaztuko ditugu, lortutako ekintza bakoitzeko; eta ordaindu egingo dugu. Kasu honetan ere kanpainak emandako emaitzen jarraipena egin ahal izango dugu. Twitter Ads oso erabilerraza da, kanpainak oso azkar konfiguratzen dira eta jarraitzaileak lortzen baditugu bakarrik ordaindu ahal izango dugu, segmentazio handia eskaintzeaz gain. Gainera, beste orientazio batzuetara iristeko aukera izango dugu, telebista-programetako Twitter kontuekin jarduten duten erabiltzaileengana, adibidez.\nKanpaina bat Twitter Ads bidez sortzeko, sare horretan kontu bat izan eta esteka honetan sartu behar duzu, besterik gabe.\nHiruen artean honako hau izango da, seguruenik, errazena. Gainera, publiko jakin batengana iristeko iragarkiak argitaratzea eta argitalpenak babestea ahalbidetzen du, horiek irismen handiagoa izan dezaten. Plataforma honek ere enkante bidezko sistema batekin funtzionatzen du eta, bertan, iragarkiak gure publikorik garrantzitsuenari helaraztea da helburua. Sare hau profesionala da, jakina, eta oso lan-profil zehatzak dituzten erabiltzaileak izango dira beti haren xede. Horregatik, oso segmentazio-aukera bereziak eskaintzen ditu: kokapen geografikoa, adina eta generoa, baina baita enpresan duen kargua, laneko funtzioa, tituluak, gaitasunak, prestakuntza-zentroak eta abar ere. LinkedIn bidez, klik bakoitzeko (CPC) edo 1.000 inpresio bakoitzeko (CPM) ordain dezakegu. Gainera, oso aukera interesgarria eskaintzen du: iragarkiak erabiltzailearen LikedIn postontzira (InMail babestua) zuzenean bidaltzeko aukera. Abantaila horrez gain, sare honek irisgarritasun handia eskaintzen die enpresei, eta ezin hobea da profil profesional zehatz batengana iritsi nahi badugu.\nBestalde, oso CPC eta CPM altuak ditu, eta gure publiko potentzialak guztiz zehaztutako profil profesionala izan behar du aukera hau eraginkorra izan dadin. Edonola ere, emaitza mugatuak ditu eta, beraz, publizitate-kanpaina osagarri gisa zehaztea komeni da. LinkedInen iragarki bat egiteko, hemen klik egin behar duzu.\nZure negozioa marketin-kanpainen bitartez sustatzeko informazio gehiago behar baduzu, gogoratu Gaztenpresan prestakuntza-tailerrak eta -ikastaroak ditugula zuri laguntzeko. Ez izan zalantzarik: konta iezaguzu zure ideia eta ausartu ekitera!\n18 maiatza, 2020 18 maiatza, 2020 , Arduera ekintzailea\nAdorea, indarra eta elkartasuna erakutsi duten pertsonen kasu batzuk azaldu dizkizugu Gaztenpresan azken asteotan. Negozioak egokitzeko gai izan dira,...\n27 martxoa, 2017 27 martxoa, 2017 , Negozio digitalak\nBa al duzu Workplace-ren berri? Enpresentzako Facebooka da, sare sozial horrek sortua. Enpresa bereko langileei ideiak partekatzeko eta elkar...\nAntolaketarako ezinbesteko bost tresna digitalKontuan hartu beharreko 2020ko dirulaguntzak autonomoentzat


Opus Lirica operazale elkarteak denboraldiko bigarren opera oholtzaratuko du asteburu honetan Donostiako Victoria Eugenia antzokian: Gluck-en “Orfeo eta Euridize”. Elkarteak ADAO koruarekin elkarlanean ekoitzi du obra eta, prentsaurrekoan azaldu zutenez, erronka pertsonal bati eutsi eta orain arte aurkeztu dituzten obren aldean «ezezagunagoa» den lan baten aldeko apustua egin dute. «Uste dugu badela horren ezezagunak ez diren opera zoragarriak erakusten hasteko garaia. Ilusio handia egiten dit obra hau taularatzeak, 2008an Madrilgo Errege Antzokian Euridizeren papera egin nuenean obrak duen musika zoragarriarekin ikaragarri gozatu nuelako, eta eszenara eramateko gogoa neukan, pertsonaiaren paperean guztiz sartzekoa, esperientzia ikaragarria baita», ziurtatu zuen Donostian ere Euridizeren papera jokatuko duen Ainhoa Garmendiak.\nSoprano donostiarrak alboan izango ditu Matteo Mezzaro (Orfeo) eta Alicia Amo (Amor). Italiar tenorra aurretik ere aritua da Opus Lirica-rekin (“Traviata”) eta bere pertsonaiaren zailtasuna nabarmendu zuen; «rol luzeak jokatzen baititu, ia lehen zati osoan aritzen naiz bakarrik eta nekagarria da», zehaztu zuen. Amok, bere aldetik, etxetik gertu lan egiteko aukera eman izana goratu zuen: «Araban bizi naiz eta etxetik gertu egotea asko eskertzen da lanbide honetan, eta Opus Liricarekin aritzeak ere ilusio berezia egiten dit, uste baitut lan handia egiten ari direla».\n“Orfeo eta Euridize”-k maitasun istorio bat du oinarri. Orfeo infernura jaitsiko da bere maitale Euridize heriotzatik erreskatatzera, baina aurkitzen duenean ez du Amor-en ohartarazpena gogoan hartuko: Euridizeri begietara begiratzen badio, ez du salbatzerik izango.\n«Argi-ilunez jositako obra da –nabarmendu zuen bere aldetik Marta Eguilior eszena zuzendariak–, gordina, krudela eta bizarro samarra, baina eszena gustu onarekin osatu dugula uste dugu». Pastel tonuei muzin egin eta gorria, zuria eta beltza izango dira nagusi, baita jantzietan ere, eta kateak eta larruzko maskarak ere ez dira faltako.


Hitz poetiko ilunkarak kantatzen dituen ahots berezi eta pertsonala da Eneritz Furyakena (Eneritz Dueso Domenech). Heterodoxoegia folk konbentzionaleko ikuspegi hertsiarentzat, popetik ez da urrunegi, baina punka da osagai ezinbestekoa bere kantuetan. Sortzeko modu sinpleagatik, kantuen trinkotasunagatik, bere kabuz eta eskura dituen tresna apurrekin produzitu nahiz grabatzeagatik.\nKasernarat taldean aritu ondoren, 2017an atera zuen bere bakarkako lehen lana. Hainbat sari jaso ditu, horien artean Gaztea Maketa Lehiaketako Kafe Antzokiaren saria, eta Euskal Herritik kanpo Kataluinian, Galizian, Frantzian, Belgikan, Alemanian, Suitzan eta Italian eman ditu kontzertuak. Mirokutana ekoiztetxearen Bihar dok amairu dokumentalean parte hartu du berriki, Julen Lekuonaren “Itsasoan urak handi dire” kantuaren bertsio batekin.\nEsnatu nintzen (zuzeneko saioa)\nSo egin (Kafe Antzokia)\nEgilea: KK Inzona\nMaskara (\_'Arraten\_' bilduma)\nZuz: Eneritz Furyak\nBideo bertikala ✓\nKalitate eskaseko audioa edo lo-fi ✓\nBotoi bat falta duen eskusoinua ✓\n2019ko martxoaren 24an Landetxako Auzo Elkartean (Irun) grabatutako pieza esperimental, Beatriz Arana aktorearekin.\nEsnatu nintzen (Calle Sonora)\nMaskara ('Arraten' bilduma)\nUdare larruzko begien hortzetan, amets atzeman ezinak errenka: hamaika gau daramazkiat esna, hire joko suge miztoaz galdezka. Gazte izanagatik ez zidak barkatzen, nekeak bazakik hezurrak apurtzen, akiduraz ezin diat bereizi, zer den fikzio, zer egi, noiz izan zen… etzi.\nZeruan badira hamaika izar\neta haien distiraz aspertu naiz.\nIlbeltzaren azken hondarretan\nigelak bildu dira ilgoraren lasterketan.\nSortu eta hil, hil naiz, ez dut sortu:\ngaltzaile izan nahi dut, grina didazu agortu.\nEpai itzazue nire aukerak\nharrizko barkua eraikiko dut, bizi nadin bertan.\nSortu eta hil, hil eta sortu:\nApurturik naiz, bisaia zait itsustu,\nbaina zure hortzen salmoak ditut ostu.\nZure hortzen artetik salmoak ditut ostu.\nArgia jan nuen eta orain haren falta dut.\nIlunetan naizela ez nazazu gidatu.\nSaiatu arren, esan, ezingo nauzu ahaztu.\nSukalde zikinena dugu sehaska,\ndantza egiten dugu memoriaren gainean.\nErantzunik ez da beste aldean\ntelefonoaren hariaz estutu du dena.


Atungorrien Markatzea | Boat Trips San Sebastian\ninfo@boattripssansebastian.com +34 628 183 090 +34 628 183 090\nHondo Sakoneko Arrantza\nTxibia Edo Txipiroi Arrantza\nNeurrira Egindako Arrantza Irteerak\nZumaiako flysch-era eta getariako sagura irteerak\nIrteera itsasontziz donostiako eta kostaldetik\nDonostiako badiako su artifizialak\nDelfinak eta Zetazeoak Begiztatzea\nGaztelugatxera irteera itasontziz\nTxingudi badia eta Frantziako kostaldea\nNeurrira egindako irteerak itsasontziz\nEzkondu Aurreko Festa Itsasontzian\nBannana eta Donuts\nHegalaburraren arrantza donostiatik txalupa pribatuan. Arrantza mota ezberdinak. Jiggin, Spinning, kurrikan…\nKostaldetik gehien urrunduko gaituen arrantza mota da. Arrainen atzetik joango gara 5 eta 25 milia arteko distantzian. Kirol arrantza modalitatea erabiliko dugu, eta behin atungorriak harrapatuta, berriro itzuliko ditugu uretara. Aurretik markatu egingo ditugu, eta luzera eta harrapatu ditugun tokia apuntatuko ditugu, espeziearen inguruan etorkizunean egingo diren ikerketetarako.\nAtungorriaren kirol arrantzarako, hiru arrantza modalitate erabiliko ditugu: xaxiango arrantza, Jigging eta Spinning. Beti amu sinplearekin, hiruhortzekoaren ordez, askatzea errazagoa izan dadin, eta arrainari ahalik eta kalte gutxien eragiteko. 5 eta 100 kg arteko piezak arrantzatu daitezke, baina ezinezkoa da 30 kg baino handiagoak markatzea, ezin ditugulako ontziratu haiei kalterik eragin gabe. Kasu horietan, amua kenduko diegu zuzenean uretatik, aliketa batzuen bidez, eta ontziaren alde batetik. Lehenago, ahal bezainbeste nekatuko ditugu.\n6 orduko, 8 orduko, 8 orduko, 10 orduko eta 12 orduko irteerak egiteko aukera.\nItsasontzia une oro dago martxan. Sei korapiloko abiaduran nabigatuko dugu. Egokia da zorabiatu ohi denarentzat, itsasontzia geratzen ez denez zaila baita zorabiatzea. Arrantza lasaia da… tenk egin arte.\nSpinning, arrantza apeuarekin\nZundak arrainaren seinalea ematen duenean erabiltzen dugu. Amu arifizial batzuk botatzen ditugu (poper-ak edo paseanteak), arraina engainatzeko eta ur azalera erakartzeko. Hor helduko diote amuari. Arrainak ur azalean jauzika ikusten baditugu, harrapatze teknika berbera erabiliko dugu.\nZundak arraina antzematen duenean erabiliko dugu. Amu artifizialak erabiliko ditugu, hainbat pisutakoak (plomaje), arraina engainatzeko, eta ur azalera erakartzeko. Amuari hel diezaioten saiatuko gara gero. Jaten ari den sardina motaren arabera, jig handiagoa edo txikiagoa erabiliko dugu.\n© Copyright 2012-2021 - BOAT TRIPS SAN SEBASTIAN


Nafarroako euskal mintzoen egungo mugak (III): Sakana eta Burunda inguruak - LINGUA NAVARRORUM LINGUA NAVARRORUM\nNafarroako euskal mintzoen egungo mugak (III): Sakana eta Burunda inguruak\nMartxoko bigarren zatian Irurtzunen eten nuen Nafarroako euskararen hego-mugan zeharreko ibilbidea. Horixe dut beraz abiapuntua hirugarren atal honetan.\nIRURTZUN bidegurutze garrantzitsua da, eta azokagunea ere bai, aspaldiko partez; goiztiarra izan zen oso bertan euskararen galera. 1935erako euskararen eremuaren mugan ezarri zuen Irigaraik, baina bertako euskaldunei buruzko albisterik eman gabe. Euskal Herriko Atlas Etnolinguistikoan adierazi zenez 80ko hamarkadan oraindik euskaldun zahar irurtzundarrak aurkitu omen zitezkeen arren, aspaldiko urteetan halakorik ez dela ziurta daiteke. Galera, gainera, duela urte asko hedatu zen inguruan duen Arakil ibar osoan zehar.\nUrritzolakoa da Ignacio Etxarren, Arakilgo azken euskaldun zaharra.\nARAKIL, Irurtzun inguruko hamabi herrik osatzen dute egun (Irurtzun beregaina da 1996tik). 1935erako, hirutan baino ez zeuden 50 urtez beherako euskal hiztunak. Galbidean edo are itzalita zegoen ordurako euskara herriren batean. Horrela bada, joan den mendearen amaieran desagertu ziren Arakilgo mintzoaren azken lekukoak ia-ia haran osoan. Are nabarmenagoa bihurtzen du horrek gaur aipa daitekeen salbuespen bakarra: Urritzola herriko Inazio Etxarren. 75 urteko urritzolar honen aita bertakoa zen (1900ean jaiotako Juan Bautista Etxarren) eta Irañetan sortutako ama ere euskalduna zuen. Bere belaunaldikoen artean euskara jaso zuen bakarra izan zen Inazio (anai-arrebek ere ez zuten ikasi) eta horrela, berezko mintzoa dagoeneko galdu duen haran batean, eta erdaldundutako herriek erabat inguraturik (Urritzola, gainera, Arakil hegoaldean dago) antzinako katearen azken katebegia da Etxarren jauna.\nBerak euskara gorde izana erabat anakronikoa dela ulertzeko Arakilen barrena abiatu besterik ez dago. Izan ere, gainerako herrietan zehar euskara noiz galdu zuten aztertzea, adinekoenen oroitzapenetara egindako bidaia egitea da sarritan. Eta Urritzola izan ezik Irurtzun hegoaldeko gainerako herrietan, gainera, bizi izan ziren azken euskaldunen oroitzapena ere galduta dago. Arakilgo hego-muga den Errotzen 79 urteko Paco Gorrotxategik ez du herrian euskara sekula entzun izana gogoan. Aita erroztarra bera, erdalduna zuen. Euskaraz zekien amak, baina Donamariakoa zelako [Hortik behera, Oskia hegoaldeko Atondon ere -Itza bailarakoa, honako hau- ez dituzte herriko azken euskaldunak gogoan; 70eko hamarkadan hil zen azken hiztuna, baina Atondora ezkondutako imoztarra zen]. Irurtzun ondo-ondoko Izurdiaga, aldiz, guztiz erdalduntzat jo zen 1935eko Irigarairen inkestan ere; eta Irurtzun ekialdean dagoen Arakilgo herri bakarrean, Aizkorben, ez dut euskararen oroitzapenik topatu.\nEtxarren Iruñetik Gasteizerako errepide zaharrak zeharkatzen du. XX.mende amaieran hil ziren bertako azken euskaldun zaharrak.\nHorrenbestez, Irurtzundik mendebaldera joan beharra dago Arakilgo azken euskaldunei buruzko xehetasun bila. Irurtzun aurrez aurre duen Etxeberrin 85 urteko Celestino Zubillaga bizi da. Gizon honen aita etxeberritarra (herriko azken euskaldun zaharrak bezala) 70eko hamarkadan hil zen. Berak euskara ulertzen du: arruatzuarrak-eta bere aurrean euskaraz aritu direnean lotsarik gabe hitz egiteko esan izan die, ‘que ya les pillaria algo‘ eta euskarazko Guaixe aldizkaria etxera iristean begiratua botatzen dio; ‘pero para pronunciar…‘ Umetan nola edo hala jasotako euskara ez du erabat ahaztu Zubillaga jaunak (1988an Koldo Artolari zenbait aditz forma emateko gauza izan zen) baina ezin euskaldun osotzat hartu. Askotan gertatzen den bezala, dena den, erabat galdu duenak hiztun oso iritzi ohi dio pittin bat gorde duenari: Aizkorben, adibidez, euskalduntzat dute Etxeberriko Celestino. Larraun aldera igotzen den errepidearen bazter batean dagoen Egiarretako Danboliñenea etxeko jaunak umetan ikasi zuen lehendabiziko hizkuntza euskara izan zen (bere aita egiarretarra, euskal hiztuna, 1972an hil zen) baina guztiz euskalduna zen ama goldaraztarrari euskarak pasarazitako lotsek eragin zuten kaltea: ez seme-alaba, ez ilobengan ez zuen hizkuntzak iraun. Azken euskaldun osoak 80ko hamarkadan joan ziren; haien artean Zapatero etxeko Jose Lazkoz, Artolaren berriemaile. Hamarkada berean hil ziren Ekaiko azken euskaldun zaharrak ere: Koldo Artolaren iturri Pedro Berjera, edota 1985ean zendutako Fermina Muzkiz. Etxarrenen gogoan dituzten hondar hiztun zaharrak Juanito Legarra eta Jose Miguel Goitia dira. 1996an hil zen azken hau, 89 urte zituela. Bera izan omen zen Etxarrengo azken euskalduna. Zuhatzura ezkondutako Juanitoren anaia Santos Legarra, aldiz, 1988an hil zen, anaia baino sei urte beranduago. Horra beraz, antza denez, Etxarrengo azken hiru euskaldun zaharrak. Zuhatzun euskara are lehenago galdu zela ematen du. Anastasio Beloki (1970) baino beranduago hildako euskaldun osorik ez dut ezagutzen; ez dakit egongo zen.\nHaranaren mendebaldea, Irañetatik hurbil, gertuago dago egungo euskal mintzoaren mugatik; baina han ere urteak dira joan zela betirako Arakilgo euskara. Satrustegiko Alicia Izkok adierazi didanez Jesusa Ongay 1995ean hil zen, eta herrian hura dute azken euskalduntzat, nahiz eta Josefa ahizpa (Jesusa bezala Koldo Artolaren berriemaile 80ko hamarkadan) duela hamar urte hil zen; ahizpa hauen heriotzarekin desagertu zen Satrustegiko euskara, XXI. mendearen mugan. Garai beretsuan galdu zen betirako Ihabarko hizkera ere, azken-azken hiztunetakoa Mikaela Huarte izan zelarik. Lehentxeago galdu zen, aldiz, Hiriberrin. Tren-geltokia aipatu didate arrazoietako bat bezala bertako Germán Urriza eta Gerónimo Ollok. Azken honek uste du bere ama (duela 20 urte hildako Heliodora Armendariz) izango zela euskara ulertzen zuen azken hiriberritarra. 88 urteko Germanek ez ditu sekula Hiriberriko bi lagun kalean elkarrekin euskaraz entzun.\nLARRAUN. Egiarretaz hitz egiterakoan Larraunerako errepidea aipatu dut; mendiz are hurbilago daude Egiarreta eta Larraun haraneko Madotz. Horixe da gaur egun bertako euskararen hego-muga. Urtean zehar bi etxetan baino ez da jenderik bizi, ia erabat hustu baita; Lekunberri baino Arakil hurbilago izan arren, bizimodua Larraun aldera begira du, eta bertako euskarari eutsi diote Madozko biztanle apurrek. Bestela gertatu da, neurri batean behintzat, iparrerago dagoen Oderitzen; hainbat kanpotar joan da bertara bizitzera, batzuek euskaraz ez dakitelarik; gaztelaniak eta euskara batuak tokitxoa hartu dute beraz herrian, eta adinekoek Larraungo mintzoari eutsi arren euskaldun gazteagoek nahasi darabiltzate bertakoa eta batua. Ainhoa Berazak eman dizkit herri hauei buruzko xehetasunak.\nSakanara itzulita, eta Urritzolako argi-puntu ahula atzean utzita, bertako mintzoaren muga Ihabartik ezker dago gaur egun. Hortik aurrerako eremua zeharo heterogeneoa da: euskalkia galbidean duen herri bat eta indarrean duen beste bat elkar ukitzen egon daitezke. Ez da gaur goizeko kontua; Sánchez Carrionek berak aztertu zuen Sakana eta Burundako egoera duela berrogei urte baino gehiago, eta alde nabarmenak ikusi zituen herri batzuetatik besteetara Ziordia eta Irañeta bitarteko eremuan. Hiru lekutan azpimarratu zuen euskararen nagusitasuna: Arbizu, Ergoien eta Urdiainen; halaxe da oraindik ere. Arbizu-Urdiain-Ergoien hirukia, Altsasutik Irurtzuna bitarteko hizkeren gordailu nagusia da; bertan diraute indartsuen. Zerikusi handia izan du aurreneko bietan apaiz lanak. Duela 40 urte dagoeneko euskara eta gaztelania lehian zituzten Etxarri eta Lakuntza besterik dira. Indartu egin da euskara bi horietan azken hamarkada hauetan, baina handia da batuaren itzala eta ilunagoa bertako hizkeren etorkizuna; Lakuntzan, esaterako, haurrak euskaldunak dira, baina batuaren gurpilean hazitakoak oro har; Etxarrin gehiago entzuten da euskara duela 40 urte baino, baina lehen baino herri euskaldunagoa izanagatik etxarrieraren egoerak ez du zerikusirik Urdiain edota Ergoiengo hizkerek dutenarekin.\nLizarraga. Bonapartek bere maparen Nafarroako hego-mugan euskara aldetik indartsu adierazi zituen eskualdeen artean hizkuntzari irmo eutsi dion bakarra da Ergoien.\nOraindik aipatu ez ditudan herrietan (ekialdetik mendebalderantz Irañeta, Uharte, Arruatzu, Bakaiku, Iturmendi, Altsasu, Olazti eta Ziordia) herriko euskara galbidean dago edo ahantzi egin da guztiz. Hona zenbait xehetasun.\nIrañetan euskaldun zahar gutxi batzuk bizi dira egun.\nIRAÑETA. Gaur egun arte irinterak nola edo hala iraun duen arren, herriko adinekoek besterik gorde ez duten altxorra dela esan daiteke. Ez denek, gainera, badira-eta 80 urtez gorako erdaldunak ere. Jose Luis Erdoziak dozena erdi bat euskaldun zahar aipatu zituen joan den hamarkadan; niri bosten berri eman didate aurten Irañetan, 70 urtetik gorakoak denak: Urrunza etxeko Valentin Lakunza, Pedro Ganboa, Timoteo Beraza, Justo Zudaire… besteren bat bada; askoz gehiago ez.\nUHARTEn Irañetan bertan baino lehenxeago hasi zen euskara atzera egiten; duela 70-80 urte arte-edo nagusi izan zen euskara herrian; ordutik aurrera, ordea, etengabekoa izan da atzerakada. 1970ean, Sanchez Carrionek 50 urtetik gorako euskaldunak besterik ez zituen topatu, eta haiek ere euskara erabiltzen ez zutenak. Oso gutxi dira Uharten bertako euskararen berri eman dezaketen adinekoak; horien artean 80 urteko Jose Luis Huarte.\nARRUATZUn badira euskaldun zaharrak, baina 60 urtez gorakoak ia den-denak, 40 eta 60 urte bitartekoek euskara jaso ez dutelarik. Adin horretatik behera salbuespenen bat bada (herriko euskara etxean hartu duen 35 urte inguruko arruatzuar bat behintzat bada) baina ia ez dago Arruatzuko mintzoa ikasi duen heldu zein gazterik. Bat dator egoera hau Sanchez Carrionek duela 40 urte azaldu zuenarekin; orduan 20-30 urtetik gorako arruatzuarrak omen ziren euskaldunak. Etorkizun ilun-iluna du beraz Arruatzuko hizkerak. Apaizek ez zuten Arbizun bezala hizkuntzaren alde egin.\nBAKAIKUn zenbait euskaldun zahar bizi dira, hamarren bat-edo gutxienez, baina 70 urtez gorakoak omen dira guztiak, eta baten bat dexente adintsuagoa da. Gazteagoen artean entzun daiteke tarteka herrikoa den hitzik edo egiturarik, baina haria eten egin zen arestian aipatutako adineko hiztun horien atzetik. Baliteke lotsagatik-edo euskara jakin badakien baina aditzera ematen ez duen beste herritarrik izatea -emakumeen artean batez ere-. baina oso zalantzan jartzekoa da 60 urtetik behera bakaikuera dakien biztanle bakar bat ere izatea; hala uste du adineko euskaldun zahar horietako baten iloba den Aner Galarza bakaikuarrak. Datua ez da harritzekoa eta okerragoa ere espero zitekeen: Sanchez Carrionek 40 urtetik gora topatu zituen euskaldunak Bakaikun 1970ean, ez gazteagorik.\nIturmendin Gerra Zibila baino lehenagokoa da euskararen galera-prozesuaren hasiera.\nITURMENDIn ezin hurbilago dago herriko mintzoa erabateko desagerpenetik; hasi ere, Bakaikun baino lehenxeago hasi zen euskara galtzen. Bi euskaldun zaharren aditzea dut: Fermin Gabilondo (1927an jaioa) eta 90 urte inguruko Emilia Aseginolaza. Transmisioa guztiz etenda dago; Ferminen semea, esaterako, euskalduna da, baina euskara bere kabuz ikasi zuelako. Txepetxek bere ikerketa egin zuenean, 45 urtekoak ziren Iturmendin euskaraz zekiten gazteenak.\nALTSASUn 1900 inguruko belaunaldia izan zen noski euskaraz jakin eta hizkuntza erabili zuen azkena; eta ordurako ez zuen belaunaldi osoak euskara jaso; zenbait altsasuarrek baino ez. Ezaguna da 1915erako bazirela euskararik ez zekiten gazte altsasuarrak. Hamaika lotsa pasa zituzten hainbat urdiaindarrek Altsasu aldean, euskaraz egiteagatik eta gaztelaniaz ongi mintzatu ezinik hirikoek iseka eginda. Horrela bada, 90eko hamarkadan hil ziren Altsasuko euskaldun osoen azken belaunaldia osatu zuten hiztun gehienak; hortik aurrera, euskararen transmisioa oso lantzean behin eta era kaxkar-kaxkarrean gauzatu zen garaiko azken hondarrak baino ez ziren gelditu. Egoera horren adibide da Santiago Zelaia jauna (1934an jaioa) Altsasuko euskararen azken mugarritzat har daitekeena. Zelaia ez da euskaldun oso-osoa, eta kostatzen zaio euskaraz egitea, gogoz saiatzen den arren. Euskara jakitearen lotsa bizi izandakoa da, eta bere hitz eta gogorapenek argi eta garbi islatzen dute euskararen aurkako zein girotan hazi zen; Altsasuko hizkera ito zuen giroan.\nAltsasun bezalatsu, OLAZTIko euskaraz ongi solastu ziren azkenak 90eko hamarkadan zehar desagertu ziren, duela 15-20 bat urte. Olaztiko mintzoa aztertzeko hiztun hauei 1989 eta 1992 bitartean grabazioak egin zizkien Adelaida Kintanari zor diot datua. Elkarrizketatuetako batzuk Pedro Emiliano Bengoetxea, Luisa Biota, Josefa Ezker, Maria Agirre, Teodora Bengoetxea, Sekundino Lopez de Goikoetxea edota Teresa Etxaiz izan ziren. Kintana bera hainbat olaztiarri euskara irakasten ari zitzaielarik, euskaldun zahar hauen etxeetara eraman zituen bere ikasleak herriko euskararen berri zuzena izan zezaten. Katea eten ez izanaren seinale ederra. Gaur egun ez dira bizi gurasoen arrimoan euskaldun bihurtutako olaztiar haiek, baina Nafarroako beste hainbat tokitan bezala, badira aiton-amonen ezpainetan entzundako altxor hura etxean jaso ez arren miretsi izan zuten hainbat olaztiar, beste era batean bada ere luzaroan hizkuntza bakarra izan zen hura gaur iraunarazteko asmoa dutenak. Sarrera hauetan agertu diren herrietan euskaldun horiek dira hizkuntzaren etorkizuna bermatuko dutenak.\nEgin klik irudian handiago ikusteko. Lerro ez zuzenek bildutako herrietan euskara apur bat dakien pertsona bakarraren aditzea dut, baina ez da euskaldun osoa.\nEn esta entrada completo el recorrido iniciado semanas atrás en las comarcas pirenaicas al objeto de actualizar las fronteras actuales de las hablas vascas en Navarra. El corredor entre Irurzun y Alsasua, cerca ya de la muga con Álava, presenta dos zonas bastante diferenciadas que pueden apreciarse fácilmente en el mapa: la zona más cercana a Irurzun (el Valle de Arakil), más tempranamente castellanizada, ha perdido ya del todo su euskera propio, hecha la salvedad de un único hablante de 75 años en la localidad de Urrizola. Así pues, para el viajero que se desplace desde Irurzun hacia Alsasua es Irañeta la primera localidad en la que aún podrá encontrar unos pocos conocedores del habla local. Desde Irañeta hasta Alsasua se extiende un espacio en el que a día de hoy el dialecto navarro pervive aún en todos los pueblos, pero con enormes diferencias en cuanto a su presencia real. Se pasa sin solución de continuidad de enclaves donde el habla tradicional esta prácticamente extinguida, siendo conocida sólo por alguna de las personas de mayor edad (el caso de Iturmendi) a otras en las que la lengua de uso habitual es la vasca y la variedad local del euskera goza de buena o excelente salud (Urdiain, a apenas 2 km). La propia Urdiain marca el límite occidental de la zona de máxima intensidad del euskera navarro; más al oeste está Alsasua, profundamente castellanizada durante los últimos 120 años y donde apenas quedan ya rescoldos del habla que le fue propia durante siglos. Olazagutia se encuentra ya fuera de los límites actuales de los dialectos navarros del euskera.\nArakil, Burunda, euskararen galera, Larraun, Sakana


«Zientziaren aldeko apustua egitea inbertsio bat da» | Berria.eus\nBizigiro «Zientziaren aldeko apustua egitea inbertsio bat da»\nATZEKOZ AURRERA. Jon Lasa. Itsas ingeniaria\n«Zientziaren aldeko apustua egitea inbertsio bat da»\nSentsazioak eta intuizioak garrantzitsuak izan dira beti arraun entrenamenduetan. Lasak uste du gaur egun, horiek alboratu gabe, datu objektiboekin eta zientziarekin lot daitezkeela.\n2017-03-21 / Julen Aperribai\nArrauna gaur egungo parametroetan ikusgarriago eta lehiakorrago egiterik ez dagoela iritzita, neurketa zientifikoak aplikatu, eta horien araberako irtenbideak aurkitzearen aldekoa da Jon Lasa ingeniaria (Orio, Gipuzkoa, 1984). Arraunaren eta zientziaren arteko uztarketa hori lanbide bilakatu, eta Branka Composites enpresa sortu zuen. Arraun taldeekin elkarlanean aritzen dira, eta Branka izeneko trainerua sortu zuten iaz.\nZientzia gai al da, gaur egun, estropada bat baldintzatzeko?\nSentsazioen eta intuizioen araberako arraunketa izan da, batez ere, orain artekoa, eta subjektibotasun horretatik gauza askok ihes egiten dute. Puntu batera iritsi gara, zeinetan jada ematen duen hobekuntza gehiago egitea ezinezkoa dela. Zientziak, ordea, lagun dezake horretan. Pertzepzio pertsonaletatik aldendu, eta errendimendua hobetzeko aukera handia eskaintzen du.\nArraun mundua prest al dago berrikuntza zientifiko eta teknologikoei atea irekitzeko?\nTostako arraunketa eta aulki mugikorra desberdindu behar dira. Tostako arraunketakoak itxiago egon ohi dira halako berrikuntzei. Badaude dogma batzuk hor egonkortuta, eta badirudi hortik aldentzeak beldurra ematen diela. Aldiz, zientziak leku handiagoa du aulki mugikorrean; Olinpiar Jokoetan, esaterako, zientifikoki azterketa asko egiten dituzte. Traineruetan gutxiago, nahiz eta aldea dagoen talde batetik bestera. Hala ere, suma daiteke badatorrela; ezin da eragotzi.\nEta ba al da elkarlanik ingeniarien eta arraun taldeen artean?\nZerbitzu hori eskaintzen dugu guk, optimizazio eta analisi protokolo batzuen bitartez. Ari gara arraun taldeekin kolaboratzen. Horietako batzuk, Oriokoa kasurako, aspaldi hasi ziren ikuspegi zientifikoa lantzen, baina beste asko horretatik oso urrun daude oraindik. Zientziak kalte egiten ez duen ustetik abiatuta, errendimendua hobetzeko aholkularitza eskaintzen dugu.\nErrendimendua hobetzeko neurri zientifikoak hartuta, arraunlariak ala ikusleak, zein lirateke onuradun nagusiak?\nOptimizazioak berekin dakar askotan ikusgarritasuna, errekorrak hausten direlako, abiadura gehiago hartzen delako eta abar. Arrauneko araudia betetzera mugatuta gaude, hala ere. Aldatuko balitz, askoz azkarragoak diren ontziak egiteko aukera legoke, baina araudi aldaketa horrek eramango lituzke taldeak inbertsio ekonomiko handi bat egitera, eta ulertzen dugu hori ez dela posible. Hala ere, talde guztiek optimizazio horren bila jotzen badute, lehia ere estutu egingo da. Lehiakortasun horrek erakargarriago egingo luke kirola.\nLehiakortasun testuinguru horretan, hala ere, ahalmen ekonomiko gehien duena ez al litzateke nagusituko?\nTaldeek askoz ere gehiago inbertitzen dute materialean, neurketa zientifikoak egiteko tresnerian baino. Sekulako potentzialtasuna duen neurketarako aparatu batek 3.000 euro balio duen arren, edozein klub xumek dirutza bideratzen du arraun joko berriak erostera, adibidez. Zientziaren aldeko apustu hori egitea inbertsio bat da.\nZergatik ez da inbertitzen orduan?\nBestelako interes batzuk ere badaude. Norbaitek arraunketa mota bat urte askotan defendatu badu, edonori ez zaio gustatzen aparatu batek kontrakoa esatea. Aulki mugikorrean, adibidez, Olinpiar Jokoetan, finalen ondoren neurri guztiak publikatu egiten dira; traineruetan pentsaezina litzateke. Sekretismo eta protekzionismo handia dago arraunean. Eurena defendatzen dute, baina ez zaie interesatzen subjektibotasun horretatik ateratzea.\nHorrelako kirol fisiko batean positiboa al da objektibotasuna?\nKalterik ez du inoiz egiten. Aparatuek neurtutakoak huts txikiren bat izan dezake, baina erreala da; ezin da ukatu. Beste kontu bat da neurtutako hori interpretatzen jakitea, eta horrekin zerbait egin ahal izatea. Entrenatzaileek gustuko izaten dute sentsazioetatik tiratzea, baina, zientziari esker, sentsazio horiek neurketa objektiboekin lot daitezke. Aurrerapauso handia litzateke.\nBranka izeneko trainerua sortu zenuten. Zein ezaugarri ditu?\nTaldeetan diru askorik ez dagoenez eta araudia itxia denez, erabilera askotarako trainerua egin nahi izan genuen, ur lasaietako erresistentzia izango duena, baina itsasoan olatuak hartzeko ere balioko duena. Bestalde, ikusita gaur egungo traineru gehienak gizonezkoengan pentsatuta diseinatu direla eta emakumezkoen ergonomiarentzat baldarregiak direla, emakumezkoek eroso arraun egingo duten traineru bat egiten saiatu gara. Ziabogetan azkartasuna lortzen ere saiatu gara.


Aurtengo San Trokazetan indar berezia emango zaie kale-antzerki eta musika ekitaldiei - MugalariMugalari\nAurtengo San Trokazetan indar berezia emango zaie kale-antzerki eta musika ekitaldiei\n· Berdintasun Arloak kanpaina bat egingo du eraso sexistarik gabeko jaien alde\nGaurtik 20ra bitarteko San Trokaz jaietan indar berezia emango zaie aurten kale-antzerki eta musika ekitaldiei, jaietako zinegotzi Ima Zapardiezek esan duenez. Guztira 30 bat ekitaldi antolatu dira, adin guztietakoentzat. Aurtengo jaien aurrekontua 50.000€ izango da, iaz baino 15.000€ gehiago. Berdintasun Arloak ere ekintza batzuk antolatuko ditu bere aldetik, jaiak gero eta parekideagoak izan daitezen.\nMaiatzaren 18an kale antzerkiaren eguna izango da. Aurrena, Bapatean Antzerki Taldeak “Baserriko porrusalda” lana esakiniko du Zeletabe kalean. Egun berean, Tanque Gurugü kale-antzerki taldeak saio bat eskainiko du San Trokaz kalean, eta gauean Deabru Beltzak taldeak berdintasunaren aldeko “Les tambours de feu” ikuskizuna eskainiko du. Maiatzaren 15ean, Dikothomia Kabareta taldea San Trokaz plazan arituko da.\nMusikari dagokionez, maiatzaren 12an Moonshine Wagon eta The Riff Truckers taldeen kontzertua izango da Txanporta plazan; 18an, Les Fous taldeak joko du leku berean, eta 19an The Wilsons, Sumision City Blues, Joseba B. Lenoir eta Willis Drummond arituko dira. Maiatzaren 15ean erromeria izango da Txanporta plazan Luhartz taldearekin.\nMaiatzaren 19an paella erraldoi bat prestatuko da Ferialeku plazan. Txartelak salgai egongo dira maiatzaren 14ra arte Zelaietako jubilatuen egoitzan eta Mediatekan (8€).\nUmeendako tailerrak, herri jolasak eta abentura parke bat egongo dira, besteak beste. Gazteentzat, kamiseta apaintzeko eta graffiti tailerrak, pedalik gabeko bizikleta lasterketa bat, e.a. Kirol arloan, San Trokazeko esku pilota eta goma paleta txapelketak jokatuko dira.\nAurtengo kartel lehiaketan 2008an jaiotako umeek hartu dute parte, eta Melina Martínez Moriano neskato abadiñarra izan da irabazlea.\nUdalaren Berdintasun Arloak kanpaina bat abiatuko du eraso sexistarik gabeko jaiak bultzatzeko. Horretarako, 1.000 txapa banatuko dira, esaldi hauekin: “Eraso sexistarik ez“, “Ezetza ezetza da”, eta “No es no”. Txapak dohainik banatuko dira tabernetan, txosnetan, Errotan, Mediatekan, Udal Bulegoan eta Beldur Barik gunean. Leku beretan gida bat banatuko da zeinetan azaltzen den nola jokatu eraso sexisten aurrean. Txosnetan eraso sexisten aurkako baso-euskarriak ere banatuko dira.\nMaiatzaren 15ean Txanporta plazan Beldur barik gunea jarriko da, herritarrak gonbidatzeko eraso sexisten aurkako mezuak sor ditzaten eta eraso sexisten aurkako esaldiekin apaindutako edalontzi eta txapak banatzeko, Janire Moreno berdintasun arloko zinegotziak azaldu duenez.\nUdalak gonbit egin die taberna eta txosnetako arduradunei ez dezaten ipini jaietan musika sexistarik euren lokaletan, eta kartelak banatuko dira taberna eta txosnetan gogoratzeko jendeari “koipetsua” edo “astuna” izatea edo “eskua sartzea” ez dala ligatzea.\nAzkenik, Udalak herritar guztien eskura jarri du material berezi bat, Mediatekan jaso daitekeena, jai-egitarauko ekitaldiak genero ikuspegitik aztertzeko. Jarduera horretan parte hartu nahi dutenek material hori bete ondoren Mediatekara eraman beharko dute maiatzaren 21a baino lehen, edo emailez bidali berdintasuna@abadiano.org helbidera.\nMaiatzaren 30ean batzar bat egingo da Errotan, herritarrek jasotako oharrak aztertu eta hurrengo urteko jai-egitarauko ekarpenak egiteko. Batzar horretara joan nahi duenak, jakinaraz dezala bere asmoa helbide honetara idatzita: berdintasuna@abadiano.org, edo telefono honetara deituta: 94 466 94 20.


Erakutsiko zaizkio Word-eko dokumentu batetik Word-eko dokumentu guztiei\nEz da erraza hitzen testu batetik argazki guztiak esportatu edo ateratzea. Noski, dokumentu baten irudi guztiak esportatu ahal izango dituzu dokumentua web orri gisa gordetzeko, baina ezin duzu irudi mota zehaztutako irudi guztiak esportatu edo atera, adibidez, dokumentu baten irudi guztiak Png, Jpeg edo Gif-era esportatzeko . With Kutool para Word Esportatu irudiak Erabilgarritasuna, dokumentu batetik irudi guztiak irudi zehatz batera esportatu edo erauz ditzakezu.\nEsportatu edo atera dokumentu baten irudi guztiak eta gorde Png, Jpeg edo Gif gisa\nKlikatu Kutools gehiago > Esportatu / Inportatu > Esportatu irudiak. Ikusi pantaila-argazkia\nDokumentu batetik irudi guztiak esportatu edo ateratzeko, ikusi beheko pantailan azaltzen den bezala, honela egin dezakezu azkar:\n1. Ireki dokumentua irudien gainetik esportatu nahi duzun dokumentua eta, ondoren, erabil ezazu utility klik eginez Kutools gehiago > Esportatu / Inportatu > Esportatu irudiak.\n2. Zehaztu zehaztutako doikuntzak Esportatu Irudiak elkarrizketa-koadroa. Ikusi pantaila-argazkia:\nA: Idatzi karpeta bat irudi guztiak gordetzeko.\nB: Hautatu erabili nahi duzun irudien mota, adibidez Png, Jpeg, Gif eta abar.\nC: Indize html bat sor dezakezu irudi guztiak kudeatzeko.\n3. klik Esportatu Botoiaren eta dokumentuaren irudi guztiak fitxategi karpetara esportatuko dira. Ikusi pantaila-argazkia:


Gaztediaren Etxeak 36 ikastaro eta doako 12 lantegi eskainiko ditu, 2021eko lehen hiruhilekoan | Ayuntamiento de Pamplona\nGaztediaren Etxeak 36 ikastaro eta doako 12 lantegi eskainiko ditu, 2021eko lehen hiruhilekoan\nIzena emateko epea astelehenean hasiko da, eta jarduerak 14 eta 30 urte bitartekoei zuzenduta daude\n2020ko Azaroa 23a\nAstelehenean, azaroaren 23an, hasiko da epea Gaztediaren Etxeak 2021eko lehen hiruhilekorako antolatu dituen ikastaro eta lantegietan izena emateko. Guztira 615 leku eskaini dira, 36 ikastaro eta informatikako doako 12 lantegiren artean banatuak. Programazioa 14 eta 30 urte bitarteko gazteei zuzentzen zaie, eta xede dauka jarduera fisikoa eta ludikoa sustatzea, norberaren ongizate-iturri gisa, eta gazteak prestatzea eguneroko zereginetan erabilgarri zaizkien trebezietan.\nNeguan, zortzi dantza motaren artean aukeratzen ahalko dute gazteek, Sevillana eta Runbekin hasi eta K-POP dantzarekin segitu.Tartean, zenbait berrikuntza izanen dira, hala nola Afrodance ikastaroa, Keneu Ausserladscheider irakaslearen eskutik. Badira, halaber, hamar bat kirol-jarduera; horietatik hiru, euskaraz, besteak beste Hipopresiboak + Core, Aldizkako Entrenamendua edo Tonifikazioko zenbait modalitate. Orobat, besteak beste, honako lantegi hauek emanen dira: Antzerkiko sormen-lantegiak, Grabatua (euskaraz), Erretratua, Zeramika eta Zur-tailak.\nBerrikuntza gisara, neguko hiruhileko honetarako, Ehungintza-dekorazioko tekniken lantegi bat programatu da, euskaraz, non material birziklatuak erabiliko baitira; 2 orduko 6 saio edukiko ditu, eta bertan naturak eskaintzen dizkigun estetika-patroiak balioesten ikasiko dute, eta horien estanpazio-teknikak ezagutuko dituzte. Rap eta poesia lantegia ere berria da. Andrea Gaztaminzak emanen du, eta 24 orduan rap abesti bat sortzeko prozesua landuko du, gero rapeatzen kantatzeko musika-akonpainamenduaz.\nNorberaren ongizateko ikastaroetan, zenbait eduki landuko dira, hala nola, Gorputz-kontzientzia eta jarrerazko birmoldaketa, Yoga eta Neguko sendabelarrak. Halaber, psikologiari buruzko doako lantegiak ere izanen dira, Trebetasunak bizitzarako izenburupean: bertan norberaren trebeziak jorratuko dituzte, hiru bloketan banatuta, bloke bakoitzak bere izen-emate independentea beharko duelarik; lantegiok Gaztediaren Etxeko aholkulari psikologiko Idoia Ángelek emanen ditu.\nProgramazio horri guztiari Informatikako doako lantegiak gehitu behar zaizkio: Google dokumentuak, Google kalkulu-orriak, Irudien edizioa Gimp-ez, Bideo- eta soinu-edizioa, Nola egin zuzenekoak Twitch txatean, Oinarrizko programazioa Python-ez (VSCode), Robotika Arduinoz eta Web programazioa.\nIzena emateko epea abenduaren 31n bukatuko da. Jarduerak arratsaldez izanen dira, astelehenetik ostiralera, eta goizez, larunbatetan. Ikastaroen prezioa 10,80 eurotik 55 eurora bitartekoa da, ordu-kopuruaren arabera eta izena ematen duenaren adinaren arabera, 14 eta 18 urte bitarteko gazteek prezio berezia baitute. Jarduera hauetako edozeinetan izena emateko Gaztediaren Etxera joan behar da (Zangoza kalea, 30), NANarekin, astelehenetik ostiralera, 09:00etatik 14:00etara eta 17:00etatik 22:00etara. Larunbatetan, jendaurreko arreta 10:00etatik 14:00etara eta 17:00etatik 21:00etara da, eta igandeetan, 10:00etatik 14:00etara. Gaztediaren Etxeko ordutegiak aldaketak izan ditzake osasun-alertagatik.\nJardueretara bertaratzen diren guztiek indarreko prebentzio-neurriak errespetatu beharko dituzte. Denei tenperatura hartuko zaie Etxera sartzerakoan, eta jarduerak ohi baino 10 minutu lehenago amaituko dira, aretoa desinfektatzeko. Neguko hiruhilekoan eginen diren jarduerak eta horiek egiteko aretoak egokituko dira osasun-alertak eragindako arauen arabera.


Elizondoko Santio bestak asteazkenean hasteko prest - Diario de Noticias de Navarra\nElizondoko Santio bestak asteazkenean hasteko prest\nBestetako programak banatu dituzte eta uztailaren 24tik 28ra adin eta gustu guztiendako egitaraua antolatu du herriak\nfernando anbustegi 09.02.2020 | 20:47\nelizondo - Asteazkenean abiatuko dira aurtengo Santio bestak Elizondon, eta nabari da jendea bestarako gogoz dagoela. Duela egun pare bat etxez-etxe banatu zituzten uztailaren 24tik 28ra iraganen diren bestetako ekitaldiak agertzen dituzten programak eta herritarrak hasiak dira dagoeneko besta egunetarako planak egiten.\nAsteazken eguerdian hasiko da besta, Axular Aleman Irisarrik, marrazki lehiaketako irabazleak, piztuko du altxaferoa. Lehenbiziko eztandaren ondotik musikari, erraldoiak eta buruhandiak lanean hasiko dira eta halaxe ibiliko dira bortz egunez.\nBezperako altxaferoaz gain, arratsaldeko Salbeak eta gaueko kontzertuak hartuko dute protagonismoa, Pleura, Joseba Irazoki eta lagunak, Voltaia eta Pieken eskutik.\nSantio egunean, herriko zaindariaren aldeko mezaren ondotik, sokadantza, mutil dantza eta erraldoien dantzak izanen dira plazan, arratsaldean herri kirolak eta bertso musikatuak, eta gauez Txamukos eta Trikidantz musikariak.\nOrtzirala haur eta gazteen eguna izanen da, ludoteka, kuadrillen bazkaria, Bankako Menditarren kantaldia eta gaueko kontzertuarekin, Odolaren Mintzoa, Tremenda Jauria eta Tirry&Teryrekin.\nLarunbatean, adinekoen egunean, bandaren kontzertua, mus txapelketa, pilota partida, frontenis txapelketaren finala eta ginkana izanen dira bertzeak bertze, eta igandean, azken egunean zikiro jate erraldoia izanen da arda-tza, 700 lagun baino gehiago bilduko direlarik. Denendako ekitaldi aunitz izanen dira bortz egunez.


18. atala - izozteko adina\nHarkaitz Canok idatzitako narrazioa\nHARKAITZ CANO | 2013/08/21\nDidik arrastorik utzi gabe alde egin duenetik lur jota dabil Nora. Edozeinen oroitzapenak sartzen ditu zainetan barrena. Memodosi berririk erosteko dirurik geratzen ez zaionez, merkatu beltzera jo behar izan du oraingoan moduzko materialaren bila. Ondotxo daki errumanoideek erabilitako memoria zatien bila arakatzen dituztela birziklapen edukiontziak, eta Jazz Malanda bezalako bitartekariek bigarren eskuko material hura saltzen dutela gero, adulterazio gehiegizkorik izango ez duen garantia minimo batzuekin. %100eko segurtasunik ez dago, jakina; oihana da San Mames Barriaz haragoko eremua –Under Your Responsability Beyond This Point–. Beti dago arrisku bat.\nMemounitatean memodosia ziztatu ahala, zerbait berezia sentitu du, ohiko barne-loratze euforikoaz haraindi. Oroitzapen haiek, beste norbaitenak izan arren, ezagunak egin zaizkio. Ispiluaren aurrean dagoen ume hura, adibidez, ez da ikusten duen lehen aldia. Oroitzapenak haurtzarotik gaztarora pasa direnean, garbi ikusi du dena: Didi Larrea da umea. Nora Stewart bera agertzen da beranduago oroitzapen horietan, Didiren eskutik irribarrez paseatzen, edo harekin ohean txortan, plazerezko hasperen artean, eta ez soilik hipnolarrutan. Didi Larrearen oroitzapenak dira, beraz, duela gutxira arte ohe-lagun –sex friend litzateke agian esamolderik aproposena– izandakoarenak. Baobil bezalako hiri handi batean merkatu beltzean zure ohekide izandako norbaiten memodosi erabiliak egokitzeko aukerak zenbatekoak diren kalkulatzen saiatu da Nora Stewart. Urriak, inondik ere. Batetik, Didi Larreak bere oroitzapen horiek baztertu eta zaborretara bota izanak mintzen du, oroitzapen ederrak begitantzen zaizkiolako Norari, baina bestetik, bere egoa puztu egiten du oroitzapen haiek zein bizi eta atseginak diren ikusteak, inoren sekretuaren jabe izateak; bera izanik, gainera, sekretu horretako protagonista eta altxor nagusi. Oroitzapen ederrak dira haiek, Didik estimatzen zuen seinale. Norak berak gogoan gorde ez zituen xehetasunak jasotzen dituzte, gainera (Nora lo zegoela, Didi haren gorputzari begira, izara apur bat apartatu ondoren, begirada egarberaz; edo, are bortitzago: Didi Nora top lessean agertzen zen holoirudi bati begira ezkutuan hipnomasturbatzen). Sentipena oso da gozagarria, zerorren bizitzako kontraplanoen jabe izatearen pareko zerbait. Zoratzeraino adiktibo.\nDidi Larrea egun batetik bestera desagertu zen bere bizitzatik, bai, azalpenik eman gabe, eta Nora Stewartek badu oroitzapen haietan Didiren desagerpenari buruzko azalpenen bat topatzeko esperantzarik. Topatu du zerbait, eta ez da esperotakoa izan. Didi Larrea tiro-eremu batean ikusi du, kartoizko txorimaloak tirokatzen polimero gardenezko betaurrekoak soinean zituela. Didi Larrea pisu astunak altxatzen gimnasioan. Didi Larrea ergometroaren proba egiten. Didi Larrea Europoleko egoitzan lanean, bertako langilea dela adierazten duen plaka paparrean duela. Eta ez du bertan Didi Larrea jartzen, inoiz entzun gabeko beste izen bat baizik.\nHor amaitu dira oroitzapenak eta hor hasi dira Nora Stewarten zalantzak. Bizirik ote dago Didi Larrea? Bere borondatez baztertu zuen memoria zati hura, ala norbaitek erauzi zion eta desjabetu zuen bere memoriaz? Azken memolapurretaren ondorioz merkatu beltzera pasatako oroitzapenetarik bat ote zen Jazz Malandak saldutako hura? Ba ote zegoen Didi Larrearen oroitzapen gehiago? Europoleko langilea izaki, arraroa zen, hain informazio sentibera izaki memodosi haiek merkatu beltzean edonoren esku geratzea. Ala ez?\nBabes Eremura itzultzeko garaia dela dakien arren, ezin izan dio tentazioari eutsi. Eremu segururantz egindako bidea desegin eta Coca-Cola Zero satelite publizitarioak Eremu Babestutik kanpo proiektatutako argi-itzal luzeetan barneratu da berriz, Jazz Malandari jatorri bereko memodosirik ba ote duen galdetzera.\n-Badakizu zein den my policy: ez dut jatorri bereko memodosirik birritan segidan ematen. Too dangerous.\n-Non eskuratu zenuen esango didazu, gutxienez?\n-Hori informazio strictly confidentiala da, my dear. Gainera, ez dut ondo gogoratzen...\nAmnesiaren kontrako doleuro sorta atera du Nora Stewartek patrikatik.\n-Orain vaguely oroitzen dut, bai: Sylesiarako txartela nahi zuen.\n-Bizirik segitzen du, orduan?\n-Litekeena da, baina beste memory eta nortasun batekin.\n-Eta baduzu haren memodosi gehiago?\n-Bi bakarrik geratzen zaizkit. Erretiratzeko adina lortzea espero dut haien truke, baina ikus dezazun nik ere badudala a piece of heart, bi kopia emango dizkizut zuri-beltzean.\n-Ez dira edozer gauza: barrutik iritsi zaizkit, Ertzaintzako elite tropa perutarretan ditudan satorrengandik.\nNora Stewartek Babes Eremuko zaborretan zeutzan memojunkien artean oinez egin zuen leku segururainoko bidea. Haiek ziztatua izango zuten agian berari falta zitzaion puzzlearen pieza. Didi Larrearen bizitzaren zati hori. Bakarren batek, junkie aurpegiarekin barik, desio eta irrikaz so egiten ziola iruditu zitzaion. Didi Larreari maileguan hartutako oroitzapen erotikoetatik Nora ezagutuko balu bezala.


Hizlaria: Moreno Cabrera Juan Carlos\nEspainolismo linguistikoak dituen oinarri nagusi zenbait, Nafarroan euskarari aplikatzen zaizkionak bere horretan, aztertzera nator gaurko hitzaldi honetan. Kritikoki aztertu nahi ditudan topikoen artean ideia hauek daude: nafar batzuen, eta ez Nafarroa osoaren, hizkuntza da, bakarrik, euskara; euskararen gutxitzea Nafarroan hizkuntza askok munduan ezagutzen duten bilakaera natural beraren ondorio da eta, beraz, ez du zentzurik garai zaharretara itzuli nahi izateak; euskararen balioa sinbolikoa eta ideologikoa da gehien bat, eta ez da hizkuntza espainolaren mailara iristen komunikazioaren aldetik; euskararen irakaskuntza Nafarroa osora hedatzea Nafarroako egoera soziolinguistikora egokitutako ez litzatekeen zentzugabekeria bat da. Ideia guzti hauek euskara Nafarroan zokoratzearen eta gutxiagotzearen alde egiten ari dena justifikatu, horretan jarraitu eta areagotu asmo duen ideologia batetan oinarritzen direla agertzen saiatuko naiz.


Kristo zuregan bizi da - Mundu osoan Suitza Jainkoaren Eliza\nmedia > Journal Focus Jesus > Journal Focus Jesus 2019-01 > Kristo bizi da zu!\nJesukristoren piztuera bizitzaren berrezarpena da. Nola eragiten du Jesusen bizitza berreskuratuak zure eguneroko bizitzan? Kolosiarrei egindako epistolan, Paulok arnasa eman diezazukeen misterio bat azaltzen du: «Ikasi duzu zer munduaren hasieratik, bai, zer ezkutatu zitzaizkizun gizadi guztiari: orain ezagutarazi den misterioa. kristau guztiak. Jainkoak lurreko pertsona guztientzat gordeta duen mirari ulertezin bati buruzkoa da. Jainkoarenak zaretenok misterio hau ulertzeko baimena duzue. Honela dio: Kristo zuregan bizi da! Eta beraz, itxaropen sendoa duzu Jainkoak bere aintzan parte hartuko dizula» (Kolosarrei 1,26-27 HFA).\nNola bizi izan zuen Jesusek bere Aitarekin zuen harremana lur honetan bizi zen bitartean? "Zen harengandik eta haren bidez eta harengandik gauza guztiak dira" (Erromatarrek 11,36)! Hau da, hain zuzen, Semea Jainko-Gizon gisa eta bere Aita Jainko gisa arteko harremana. Aitatik, aitaren bitartez, aitaraino! «Horregatik esan zion Kristok Jainkoari mundura etorri zenean: Ez zenuen sakrifiziorik edo beste oparirik nahi. Baina zuk gorputza eman didazu; biktima omen da. Ez dituzu gustatzen erre-opariak eta barkamen-opariak. Horregatik esan nuen: Zure borondatea egitera nator, ene Jainkoa. Hau da Eskritura Santuetan nitaz esaten duena» (Hebrearrei 10,5-7 HFA). Jesusek bere bizitza Jainkoaren eskura jarri zuen baldintzarik gabe, Itun Zaharrean berari buruz idatzitako guztia pertsona gisa osatu ahal izateko. Zerk lagundu zion Jesusi bere bizitza sakrifizio bizi gisa eskaintzen? Egin lezake hori bere ekimenez? Jesusek esan zuen: «Ez al duzue sinesten ni Aitagan naizela eta Aita nigan? Nik esaten dizuedan hitzak ez ditut niregandik esaten; baina nigan egoten den Aitak bere lanak egiten ditu» (Joan 1).4,10). Aitarengan eta Aitak beregan duen batasunak ahalbidetu zion Jesusi bere bizitza sakrifizio bizi gisa eskaintzeko.\nJesus zure Salbatzaile, Salbatzaile eta Salbatzaile gisa onartu zenuen egunean, Jesusek forma hartu zuen zure baitan. Zuk eta lur honetako pertsona guztiek betiko bizitza izan dezakezu Jesusen bidez. Zertarako hil zen Jesus guztiontzat? "Horregatik hil zen Jesus guztiengatik, han bizi direnak jada beretzat bizi ez daitezen, beraiengatik hil eta piztu zenarentzat baizik" (2. Korintoarrei 5,15).\nJesus Espiritu Santuaren bitartez zu bizi zaren bitartean, deialdi bakarra duzu, helburu bakarra eta helburu bakarra: zure bizitza eta zure nortasun osoa mugarik gabe eta baldintzarik gabe Jesusen eskura jartzea. Jesusek bere ondarea hartu du.\nZergatik utzi behar duzu zure burua Jesusek guztiz xurgatzen? «Orain gomendatzen dizuet, senideok, Jainkoaren errukiz, zure gorputza eskain dezazula Jainkoari bizia, santua eta atsegina den sakrifizio gisa. Izan bedi hori zure zentzuzko gurtza” (Erromatarrak 12,1).\nZeure burua Jainkoari guztiz errenditzea Jainkoaren errukiari erantzutea da. Halako sakrifizio batek bizimodu osoan aldaketa bat esan nahi du. "Ez zaitezte parekatu mundu honekin, baizik eta alda zaitezte gogoa berrituz, Jainkoaren nahia zein den azter dezazuen, hau da, zer den ona, atsegina eta perfektua" (Erromatarrak 1).2,2). Santiagok bere gutunean dio: "Ez eta espiriturik gabeko gorputza hila den bezala, hala ere obrarik gabeko fedea hila dago" (James 2,26). Espirituak hemen arnasa bezalako zerbait esan nahi du. Arnasik gabeko gorputza hilda dago.Gorputz bizi batek arnasten du eta fede bizi batek arnasten du. Zer dira obra onak? Jesusek dio: «Hau da Jainkoaren obra, berak bidali zuenarengan sinestea» (Joan 6,29). Obra onak zugan bizi den Kristoren fedean jatorria duten eta zure bizitzaren bidez adierazten diren obrak dira. Paulok esan zuen: "Ni bizi naiz, baina orain ez ni, Kristo baizik bizi da nigan" (Galatas 2,20). Jesus lurrean zegoenean Jainko Aitarekin bat eginda bizi zen bezala, zuek ere Jesusekin harreman estuan bizi behar duzue!\nNiretzat, ideala ez da beti nire bizitzako arlo guztietan aplikatzen. Nire obra guztiek ez dute beren jatorria Jesus bizi den fedean. Arrazoia eta kausa sorkuntza istorioan aurkitzen dugu.\nJainkoak gizakiak sortu zituen haiekin gozatzeko eta haiengan eta haien bidez bere maitasuna adierazteko. Bere maitasunean Adam eta Eva Edengo lorategian jarri zituen eta lorategiaren eta bertan zegoen guztiaren agintaritza eman zien. Jainkoarekin paradisuan bizi ziren harreman estu eta pertsonal batean. Ez zekiten ezer «on eta txarrez» lehen Jainkoarengan sinesten zutelako eta fidatzen zutelako. Adamek eta Evak sinetsi zuten orduan sugearen gezurra bizitzaren betetzea beren baitan aurkitzeko. Euren erorketa zela eta, paradisutik kanporatu zituzten. "Bizitzaren zuhaitza" (hori da Jesus) sarbidea ukatu zieten. Fisikoki bizi izan arren, espiritualki hilda zeuden, Jainkoaren batasuna utzi eta beraiek erabaki behar izan zuten zer zen zuzena eta gaizki.\nJainkoak agindu du bedeinkazioak eta madarikazioa belaunaldiz belaunaldi pasako direla. Paulok herentziazko zor hori aitortu zuen eta Erromatarrek idatzi zuen: "Hori dela eta, bekatua gizaki baten bidez (Adam) mundura sartu zen bezala eta bekatuaren bidez heriotza, halaxe heldu zen heriotza gizaki guztiei, denek bekatu egin dutelako" (Erromatarrek 5,12).\nNire buruaz jabetzeko eta neure buruaz bizitzeko gogoa jaso nuen lehen gurasoengandik. Jainkoarekin komunean dagoen bizitzan maitasuna, segurtasuna, aitortza eta onarpena jasotzen ditugu. Jesusekiko harreman pertsonal eta estua eta Espiritu Santuaren gabeziarik gabe, gabezia bat sortzen da eta menpekotasuna dakar.\nNire barneko hutsunea hainbat mendekotasunekin bete nuen. Nire kristau bizitzan denbora luzez, Espiritu Santua botere bat zela uste nuen. Botere hori erabili nuen nire mendekotasunak gainditzen saiatzeko edo jainkozko bizitza eramateko. Fokua neure buruan zegoen beti.Nire menpekotasunak eta nire nahiak nik ere gainditu nahi nituen. Asmo oneko borroka hau antzua izan zen.\nKristoren maitasuna jakitea\nZer esan nahi du Jainkoaren Espirituaz beteta egoteak? Efesarrei zuzendutako gutunean esanahia ikasi nuen. «Aitak bere loriaren aberastasunen araberako indarra eman dezazuen, bere Espirituaz indartu zaitezen barneko gizonean, Kristo zuen bihotzetan bizi dadin fedez. Eta maitasunean errotua eta fundatua zaude, saindu guztiekin uler dezazuen zer den zabalera eta luzera eta altuera eta sakonera, eta jakin dezazuen Kristoren maitasuna ere, ezagutza oro gainditzen duena, dezazun bete zaitezte Jainkoaren betetasun guztia lortu arte» (Efesioarrei 3,17-19.).\nNire galdera da, zertarako behar dut Espiritu Santua? Kristoren maitasuna ulertzeko! Zein da ezagutza oro gainditzen duen Kristoren maitasunari buruzko ezagutza horren emaitza? Kristoren maitasun ulertezina aitortuz, Jainkoaren betetasuna jasotzen dut, nigan bizi den Jesusen bitartez!\nJesukristoren piztuerak garrantzi handia du kristau guztientzat, baita gizaki guztientzat ere. Orduan gertatutakoak eragin handia du gaur nire bizitzan. "Zen eta Jainkoarekin adiskidetzen bagara bere Semearen heriotzaz oraindik etsaia ginenean, zenbat eta gehiago salbatuko gara haren bizitzaren bidez, orain adiskidetzen garenean" (Erromatarrek 5,10). Lehendabiziko kontua hau da: Jesukristoren sakrifizioaren bidez adiskidetu naiz Jainko Aitarekin. Aspaldiz ahaztu nuen bigarrena hauxe da: bere bizitzaren bidez erredimitzen nau.\nJesusek esan zuen: "Baina ni etorri naiz bizia ematera, bizitza bere osotasunean" (Joan 10,10 NGÜ-tik). Nork behar du bizitza? Hildako batek bakarrik behar du bizitza. "Zuek ere hil egin zineten zure hutsegite eta bekatuengatik" (Efesioarrei 2,1). Jainkoaren ikuspuntutik, arazoa ez da bakarrik bekatariak garela eta barkamena behar dugula. Gure arazoa askoz handiagoa da, hilda gaude eta Jesukristoren bizitza behar dugu.\nBeldur al zara jada ezin izango zarena izan zure bizitza baldintzarik gabe eta mugarik gabe Jesusi eman zeniolako? Sufritu eta hil behar izan baino lehen, Jesusek bere ikasleei esan zien ez ziela umezurtz utziko: «Badago denbora pixka bat munduak gehiago ikusi ez nauen arte. Baina ikusten nauzu, bizirik nago eta zu ere bizi beharko zenuke. Egun hartan jakingo duzue ni ene Aitagan nagoela eta zuek nigan eta ni zuetan» (Joan 14,20).\nJesus zuregan bizi den eta zure bidez lan egiten duen bezala, zu ere Jesusengan bizi eta lan egiten duzu! Jainkoarekin komunean eta batasunean bizi dira, Paulok aitortu zuenez: «Beregan bizi, ehuntzen eta gara» (Eg. 1).7,28). Norberaren autoerrealizazioa gezurra da.\nHil baino pixka bat lehenago, Jesusek egoera paradisiakoa bete zela adierazi zuen: «Zu, Aita, nigan zauden bezala eta ni zuregan zauden bezala, haiek ere gure baitan egon behar dute, munduak zuk bidali nauzula sinets dezan» (Joan 17,21). Jainko Aitarekin, Jesusekin eta Espiritu Santuaren bitartez bat izatea benetako bizitza da. Jesus da bidea, egia eta bizitza!\nHonetaz konturatu nintzenetik, nire arazo, menpekotasun eta ahulezia guztiak Jesusengana eraman eta esan diot: «Ezin dut egin, ezin ditut neure kabuz hauek nire bizitzatik atera. Zurekin bat eginez Jesus eta zure bitartez nire mendekotasunak gainditzeko gai naiz. Haien lekua har dezazula nahi dut eta nire bizitzan independentziaren herentziazko zorra konpon dezazula eskatzen dizut.\nKolosarren bertso nagusi bat "Kristo zugan, aintzaren itxaropena", (Kolosarrei 1,27) hau dio zutaz: Zu, irakurle maitea, Jainkoarengana bihurtu bazara, Jainkoak jaiotza berri bat sortu du zure baitan. Bizi berri bat jaso zuten, Jesukristoren bizitza. Haren harrizko bihotza haren bihotz biziarekin ordezkatu zen (Ezekiel 11,19). Jesus zugan bizi da Espirituaren bidez eta zu bizi, ehuntzen eta Jesukristorengan zaude. Jainkoarekin bat egitea betikotasun osoan iraungo duen bizitza betea da!\nEskerrak eman Jainkoari behin eta berriro zure baitan bizi delako eta berarengan betetzeko baimena duzulako. Zure esker onez, gertakari garrantzitsu hau zure baitan forma hartzen ari da!


Zinemakumeak gara! jaialdiaren 26. edizioa aurkeztu dute\nEgilea Erredakzioa|2021-10-07T14:34:43+02:006 urria, 2021|\nEmakumeek zuzendutako zineman jarriko du fokua beste urte batez Zinemakumeak gara! film erakustaldiak. Urriaren 18tik 29ra bitartean egingo dute 26. edizioa, eta askatasun zein transgresioaren esanahiari so.\n“Duela urtebete pasatxo, ziurgabetasun giroan bizi genituen data hauek, baina gure 25. urteurrenak bultzatuta. Murrizketak murrizketa, erakusketa arrakastatsua izan zen, eta agerian geratu zen Kultura beti dela eta izango dela babeslekurik onena krisi garaietan. Horregatik gaude hemen, beste behin ere, emakumeek zuzendutako zinema ikusarazteko”. Hautaketa-prozesuetan genero-ikuspegia instituzionalizatzeko bidean aletxoa jarri, patriarkatuaren norma transgreditzeko, kontzientzia kolektiboa berkonfiguratzeko eta, oro har, emakume zinemagileen lanari aitortza egiteko helburuarekin aurkeztu dute beste urte batez Zinemakumeak gara! jaialdia.\nAurreko urteetan bezala, BBK Aretoa, BilbaoArte Fundazioa, Azkuna Zentroko Auditorioa, Golem Alhondiga zinema eta Campos Elíseos Antzokiko Kupula Aretoa izango dituzte plaza, eta urriaren 18tik 29ra bitartean aurkeztuko dute ekintza desberdinez osatutako egitaraua. Bestalde, 26. edizioko irudiari dagokionez, Ane Pikaza aktore eta ilustratzaileak sortu du.\nJaialdian parte hartuko duten izenen artean daude Rosa Maria Rodriguez Magda pentsamendu garaikidean eta feminismoan aditua den filosofoa, Lara Izagirre euskal zuzendaria eta Neus Sabaté ikertzaile kataluniarra. Horrez gain, Larisa Shepitko zinemagile errusiarrari eskainitako zikloa hartuko du egitarauak, eta Julia Juaniz muntatzaile nafarra eta Lola Salvador Maldonado idazle eta gidoilaria omenduko ditu edizioak.\nAipatu bezala, hilaren 18an abiatuko dute egitaraua. Lehen emanaldi horretan Laura Sam poetak 2 astez luzatuko den egutegi begitarauaat irekiko du, Bilboko hainbat gunetan, Arde la palabra izenburua duen ahozko poesiako ikuskizun batekin. Inaugurazio honen baitan ere Gabriela Vidal eta Ines María Barrionuevo zuzendari argentinarren Las motitos (2020) filma izango da ikusgai.\nEgitarau osoa ezagutzeko edo emanaldien sarrerak eskuratzeko, sakatu hemen.


Fertirigazioak patata ekoizpena hobetzen du - Potatoes News\nin ARTXIBO AGRONOMIKOA, Ureztatzeko ekipoak\nUraren eta mantenugaien erabilera eraginkorra ezinbesteko bilakatzen da hazkunde ekonomikorako eta ingurumen-iraunkortasunerako; fertirrigazioa izan daiteke etorkizuna patata ekoizteko.\nUreztatzeko ureztatzea izan da gehien erabiltzen den metodoa patata 1800eko hamarkadaren amaieran uzta Floridan hazi zenetik. Ureztatze metodo tradizional honek ez du inbertsio handirik behar ekoizlearen aldetik. Iraupenaren ureztatzeak laborea behetik ureztatzen du maila freatikoa igoz, baina ez du ura erabiltzeko eraginkortasunik.\nUR AURREZPEN DRAMATIKOA\nPatatek, oro har, 20 hazbeteko ur erabiltzen dute batez beste 100 eguneko hazkuntza denboraldian. Laborantza ekoizpena ur geza kontsumitzaile handia da. Gaur egun, Floridako ur gezaren ehuneko 70 gutxi gorabehera nekazaritzak kontsumitzen du.\nFloridak ur eskasia izango duela aurreikusten da etorkizun hurbilean. Laboreen ekoizpena uraren erabiltzaile nagusia denez, kontserbaziorako nekazaritza ezinbestekoa da. Floridako hego-mendebaldeko ustiategiko 3 urteko ikerketa-proiektu bat burutu ondoren, Floridako Unibertsitateko ikertzaileek aurkitu zuten erdiko piboteen bidez aspertsio bidezko ureztapena (gaineko ureztatzea) uraren erabileran askoz eraginkorragoa dela isurketa ureztatzea baino. Goiko ureztatzeak batez beste 8.5 hazbeteko ur baino ez zituen erabiltzen leku berean hazkuntza-urtaro berdinetan. Baserriak 2.3 mila milioi litro ureztatzeko ur baino gehiago aurreztu ditu 2012tik, hau da, Gainesvillen (Florida) bizi diren biztanle guztiak sei hilabetez baino gehiagoz hornitzeko nahikoa ur.\nONgarri ERABILERA MURRIZTU\nIragazki ureztatzeak ez bezala, goitik ureztatzeak patatak ureztatzen ditu goitik. Ongarritzeko metodo tradizionala aplikatzaileen bidez ongarri lehorrak edo likidoak aplikatzea da. Patata-ekoizleek normalean ongarri fosfatikoak aplikatzen dituzte behin landatu aurretik, eta nitrogeno eta potasa ongarriak bi aldiz mahaiko patatak landatu aurretik eta sorreran. Patatak txikitzeko, nitrogeno eta potasioaren aplikazio gehigarri bat aplikatzen da uzta baino bost edo sei aste lehenago. Filtrazioa ureztatzeko erabiltzen den ongarri-programa hau ona izan daiteke, baina ez da egokia goi-ureztatzeko, elikagaiak, batez ere nitrogenoa, laborearen sustrai-eremutik erraz garbitzen direlako. Hori dela eta, goi-ureztatzeko aldaketarekin, ongarriak aplikatzeko metodoa horren arabera egokitu behar da.\nMantenugaiak eta ura aurreztea helburu duen 4 urteko proiektu bat garatzen ari da Florida hego-mendebaldeko patata komertzial berean. Ongarri-programa berri bat garatu eta erabili da proiekturako, bai pikor ongarri lehorrekin, bai fertirrigazioarekin. Fertirrigazioa ongarri likidoen injekzioa da goiko ureztatze sisteman.\nOngarri-programa berriak ehuneko 100 fosforoa, ehuneko 25 nitrogenoa eta ehuneko 25 potasioa aplikatzen dira landatu aurretik, eta ehuneko 50 nitrogenoa eta ehuneko 50 potasioa sorreran. Beste ehuneko 25 nitrogenoa eta ehuneko 25 potasioa ureztaketaren bidez aplikatu ziren astero bost ugalketa-gertakariekin, azaleratu eta lau astera hasita.\nProiektutik bildutako datuek erakutsi zuten fertirrigazioak ongarrien ehuneko 20 baino gehiago aurreztu zuela ernalketa pikor lehorrekin alderatuta. Etxaldearen jabeak dio %25 ongarri gutxiago behar dela ongarri programa berri hau erabiliz.\nZergatik aurreztu dezake programa berri honek hainbeste ongarri? Ongarrien programa tradizionalak, funtsean, ongarri guztiak aldez aurretik aplikatzen ditu. Nahiko fina da filtrazio ureztatzeko, laborea behetik ureztatzen baitu eta mantenugaiak sustrai-eremuan nahiko luzeago mantendu ditzake. Goiko ureztatzea ongarriak aldez aurretik aplikatuta hartzen denean, hareazko lurzorua eskasa da aplikatutako mantenugaiak sustraiaren eremuan mantentzen.\nBeraz, hazkuntza-fasean, laboreak ez du nahikoa mantenugai tuberkuluak biltzeko eta garatzeko. Orduan, patata tuberkuluak txikiagoak dira eta etekina txikiagoa da. Programa berriak uzta une egokian ongarri dezake. Beste era batera esanda, fertirrigazioak mantenugaien lixibiazioa minimiza dezake eta laborearen mantenugaien hornikuntza eta eskakizunak sinkroniza ditzake.\nUreztatzeko eta ongarritzeko lanak eskuz esku. Fertirrigaziodun ongarri-programa berriak mantenugaiak une egokian eman ditzakeenez eta nutrienteen hornikuntza eta eskakizunak sinkroniza ditzakeelako, ikerketaren emaitzek erakutsi zuten tuberkuluaren etekina ehuneko 20 eta 27 artean handitu zela.\nFertirigation-ek ureztatze sistema erabiltzen du ongarri likidoen aplikatzaile gisa. Fertirrigazioaren abantaila bat lan-aurreztea da, ekoizleek ez baitute ongarri-eskagailuak soroan sartu behar. Beste abantaila bat nutrienteen erabileraren eraginkortasuna areagotzea da, astean behin aplikatzeak landareek mantenugaiak lixibiatu baino lehen hartzen dituztela ziurtatzen duelako, landareen kaltea gutxituz.\nPatatak txikitzeko, ekoizleek normalean ongarri gehigarri bat gehitzen dute layby-n, patata-landareak helduak direnean. Litekeena da landareak hondatzea mahastizain batek traktore bat gidatzen duenean. Landareen kalteak gutxitzea izan daiteke programa berriarekin tuberkuluaren etekin handiagoa izateko arrazoietako bat.\nUr-eskasia aurreikusitako egoera gisa, Floridak nekazaritza kontserbadorea garatu behar du, batez ere fertirrigazioa, uraren eta mantenugaien erabilera minimizatzeko eta patata tuberkuluaren etekina maximizatzeko. Abian dauden ikerketa-proiektuen emaitzek erakusten dute fertirrigazioak ura eta mantenugaiak nabarmen aurreztu ditzakeela patata etekina maximizatzen duen bitartean. Floridako biztanleria eta ur beharrak biak azkar hazten ari direnez, uraren eta mantenugaien erabilera eraginkorra ezinbestekoa da hazkunde ekonomikorako eta ingurumen-iraunkortasunerako. Ertirrigazioa patata ekoizteko etorkizuna izan daiteke.\nFertirigazioak patata ekoizpena hobetzen du\nTags: erdiko pibota ureztatzeaugalketaOngarriakpatata landatzea\nOngarritzea eta laboreen txandaketa - lurzoruko materia organiko optimoa\nLurzoruan bizi diren nematodoak mehatxu larria dira laboreen errendimendurako. Hainbat labore eragiten dute, besteak beste, patatak, azenarioak, zerealak,...


Folklore, jaialdi eta prozesioak – Ayuntamiento de Lumbier\nGABONAK, OLENTZERO ETA ERREGEEN KABALGATA\nNegualdean jaialdi ezberdinek janzten dute Ilunberri, herri izaera anitzak herri aberatsa egiten duelarik; Arangoiti ikastolako eta San Juan ikastetxe publikoko hezkuntza-komunitateen eskutik, umeek gorpuzturiko gabon jaialdiak, Joaquil Larregla Musika eskolako kideen eskutik Gabonetako audizioa, Musika Bandako gabon-kontzertua,\nAndra Mariaren Jasokundearen elizako “novenica” tradizionala, olentzeroaren etorrera zuziz argituriko iturberoko bideetan barna, Ohiko San Silbestre lasterketa, Ekialdeko errege-magoen etorrera iragartzen duen urtarrilaren 5eko kalderoen zalaparta, herriko kaleetan zehar, Urtero Ilunberriko leku ezberdinak itzuratuz ilunberriko belenzaleek Elizan eraikitzen duten “Belen” handia.\nHIRUTASUN SANTUAREN EGUNA\nEgun berezia Ilunberrin, data berezi honetan Ilunberriko auzokideak, herritik kanpo bizi diren ilunberritarrak elkartzen dira; Mendekoste sainduaren hurrengo igandea.\nJasokunde elizaren kanpaien soinuek zortziak puntu puntuan jotzen dute, tunikadunen irteera iragarriz. Gurutze beltzak sorbaldan harturik, Hirutasun santuaren ermitara bideko prozesioan zuzuentzen direlarik, Leireko edo Errando mendilerroaren ertz batean lekuturik, itsas gainetik 740 metrotara.\nIristean, Ermitaren barrenetan, egun horretarako pasioz eta debozioz sukaldaturiko salda beroak hartzen gaitu. Jarraian, bederatzi t´erdietan Ermitaren pareko soilune lauko elizkizuna eta ondoren familian zein kuadrilan eginiko hamaiketakoa.\nUxueko amabirginaren norabidean zuzenduriko agurraren abestiarekin, eguerdiko hamabietan, Ermitatik elizarako mendian beherako bideari ekiten zaio.\nJai egun hau maiatzaren 15ean ospatzen da eta nekazarien patroiari eskeintzen dizkio bere ekimenak. Maiatzaren 14an San Isidroko kofradiak Foruen enparantzan antolaturiko suarekin hasi egiten da. 15eko eguna San Isidrori eskeinitato Aurorarekin hasten da, jarraian Patroiaren omenezko elizkizuna, Ilunberriko bandak lagunduriko prozesioa, Erraldoiak eta buruhandiak, Ilunberriko txaranga, musika ekitaldiak, Zezenzuzkoa eta Ilunberriko gaitarien eskutik Larrain dantza…egun paregabea gordeta ilunberritar ororen gogoan.\nAbuztuaren 30 ean hasi, Ramon deunaren biharramunean, goizeko 12etan, udaletxetik jaurtitzen den zuziriarekin batera.\nErraldoi eta buruhaundien konpartsak, ohiko moduan eta herrian erroturiko ikustaldi koloretsu eta alaia eskeintzen du irunberriko gaitariekin eta Musika bandarekin batera, herrian zeharreko eta herriaren zein bisitarien gozamenerako ikuskizkun paregabea.\nKlale Nagusian zeharreko zezenketak, esku-pilota partidak, herriko plater tiroketa, kaldereteen dastaketa, ardo eta gazten dastaketa, zezenzuzkoa, herriko artisten eskutik margo erakusketa, musika emanaldiak, berbenak eta beste zenbai ekintzek…egunez egun kolore ezberdinez itxuratzen dituztelarik erroturiko jai hauetako egun bakoitza.\nUztaila eta Abuztuan zehar, ILunberriko hiriak kulturaz beroturiko uda antolatzen du, musika emanaldiak, erakusketak, kultur, kirol ekintza ezberdinak, erakustaldi artisikoak etab.


Beste bideak jorratzea, ezinbesteko : Oarsoaldeko Hitza\nBeste bideak jorratzea, ezinbesteko\nEkoizpenarekin jarraitzen dute baserritarrek, lanean beren produktuekin. Galkorrak izanik, berehala merkaturatzea eskatzen dute eta Covid-19ak ere izan du eragina haiengan.\nEkoizpenarekin jarraitzen dute baserritarrek, lanean beren produktuekin. Galkorrak izanik, berehala merkaturatzea eskatzen dute eta Covid-19ak ere izan du eragina haiengan. Mikel Zendoia Behemendi Landa Garapenerako elkartearen kudeatzaileak esan du, aukera bat izan daitekeela osasun krisi hau bertako produktuak balorean jartzeko, baina zailtasunak ere asko dira, “azokak bertan behera utzi zituzten segurtasuna bermatzeko, eta gerora, horietako batzuk egin dituzte baina egoera aldakorra da herri batzuetatik besteetara”. Baserritar azokak Errenteria-Oreretan eta Hondarribian egiten direla zehaztu du, “Hondarribian udalak bertan behera utzi du momentuz azoka hori. Errenteriakoaren kasuan, baserritarrek duten espazioa Murias enpresak kudeatzen du eta beraz, ez da udal azoka bat, edo ez soilik udalak kudeatuta behintzat”.\nAzken hori ere ez dira egiten ari.\nBaserritarren profilari ere erreparatu dio Zendoiak, “Azoketan dauden baserritarren kopuru handi bat arrisku taldeetako jendea da, adinagatik, eta bestelako aurretiko gaixotasunak dituelako askotan. Ekidin nahi da beraz, pertsona horiek arriskuan jartzea. Lanean ari dira araudi komun bat martxan jartzeko, baina oraindik ez dakigu ezer”.\nBaserritarrek lanean jarraitzen dute, bien bitartean, ekoizten, ereindakoa jasotzen eta azoketan ez bada ere, ohiko dendak beren produktuekin hornitzen, “kolokan dagoena azoketako salmenta zuzena da; Gipuzkoako herri batzuetan ari dira salmenta zuzena egiten neurriak hartuta eta besteak beste, bezeroek ezin dute produkturik ukitu”.\nAukera bat, elikagai horiek saltzen dituzten herrietako dendak hornitzea litzatekeela dio Zendoiak, eta horretara deitu ditu: “bertako produktuak erabili ditzaten, gure baserritarrek ekoitzitakoak,bertakoak, hurbilak, freskoak eta osasungarriak”.\nSaltoki txikiek, baserritarrek bezala berrasmatu egin beharko dute bizirik irauteko. Errenteriako Udalak sortu duen zaintza sare komunitarioaren barruan, adibidez, herriko denda txikietan ari dira erosketak egiten, ahal den neurrian, babes ofizialeko boluntarioak. Bide berriak jorratzeko, saretu eta elkarlanean aritzeko garaiak dira, zalantzarik gabe.\nBide horretan, EHKOlektiboak, Euskal Herrian agroekologia lantzen eta bultzatzen duen baserritar eta herritarren kolektiboak iniziatiba abiatu du. Egoera berezi honetan hainbat baserritar eta eragile elkartu dira asmo zehatz batekin, tokiko baserritarren elikagaiak herritarrengana iristea. EHKOlektiboko baserritarrak ari dira iniziatiba bultzatzen baina tokiko baserritar txikiengana ere heldu nahi dutela esan dute eta horretarako web gunea sortzen ari dira, eta bertan baserritar txikiek salgai izango dituzte beren produktuak. Herri edo eskualdeka antolatzea dute helburu eta zaintza sareen bidez saiatuko dira zabaltzen beren produktuak. Parte hartu nahi duten baserritar txikiek posta elektronikora mezua bidal dezakete edo 688 867 020 telefono zenbakira deitu.


Inauterien olatua, bailara osora zabaldua - Urumea - Kronika.eus\nInauterien olatua, bailara osora zabaldua\nKronika - Erredakzioa 2019-03-01 01:00\nOstegun gizena atzean utzita, ostiral argalarekin hasiko dira Inauteriak gaur Hernanin, Plazan behera abiatuko den txarangarekin, 15:15etan. Dena den, asteazkeneko Ttapa Ttapa saioan, dagoeneko, mozorro koloretsuekin jantzi zituzten kaleak parte-hartzaileek.\nAstigarragan, bestalde, asteburuan ikusiko dira jantzi koloretsu eta alaiak. Baina gaurkoan, Herri Eskolako ikasleek hainbat emanaldi egingo dituzte eskolan; itxiak izango dira emanaldiak. Horrez gain, entsegu orokorra egingo dute gaur 20:00etan, igandean Inude eta Artzainen konpartsan aterako diren dantzari eta musikariek.\nGoizuetari dagokionez, berriz, igandera arte itxaron beharko da, festaren eztandarekin gozatzeko.\nMusika, antzerkia eta esku pelota, hasteko\nUrumeako bailaran Inauteriak ospatzen aurrenekoak aranoarrak izan ziren, pasa den asteburuan. Gaur, berriz, Hernani izango da asteburuko jaiei hasiera emango diena.\nEskoletako haurrek Plazan daukate hitzordua, 15:15etan. Txarangarekin elkartu eta kalejiran ibiliko dira. Hura bukatuta, 17:00etan erraldoi eta buruhaundiak aterako dira, eta 17:30etan haurrentzako ikuskizuna izango da, Plaza Berrin: Sardina Freskue.\nEguna borobiltzeko, Musika Bandaren emanaldia izango da 19:30etan, eta pelota partiduak kiroldegian, 20:00etan. Asteartera arte luztuko da egitaraua, gero.\nOpera eta zarzuela doinuak\nMusika Bandak 19:30etan joko du, Biterin, eta Inauterietako kontzertu berezi honi Klasiko kuttunak izenburua jarri diote, hainbat opera eta zarzuela ezagunen abesti eta oberturak joko dituztelako.\nBesteak beste, Sorozabal, Azkue, Giménez, Chapí eta Bizet konpositoreen obrak joko dituzte.\n15:15, Jaien hasiera Plazan.\n17:00, Erraldoi eta Buruhaundiak.\n17:30, Haurrentzako Sardina Freskue, Eideberen ikuskizuna Plaza Berrin.\n19:30, Musika Banda, Biterin.\n20:00, Pelota, kiroldegian.\n10:00, Axeri dantza.\n11:30, Haurrentzako poni eta zezen txikiak Latsunbeberrin.\n12:00, Erromeria Jeiki Hadi taldearekin.\n13:00, Erraldoi eta Buruhaundiak.\n17:30, Haurrentzako Gari, Montxo eta Joselontxo pailazoak Milagrosan.\n18:30, Dantza festa gaztetxoentzat Iñigo Etxenike DJarekin Atsegindegin.\n22:30, Iñigo Etxenike DJa Atsegindegin.\n12:00, Konpartsak, Urbietatik abiatuta.\n12:00, Kalez kale kantari Benta Zaharreko mutiko alaiak taldearekin.\n18:00, Inauterietako txaranga.\n19:00, Musika Eskolako trikitilariak.\n19:30, Sonakay, Tilosetan (edo Biterin).\n10:00, Axeri dantza gaztetxoentzat.\n11:30, Haurrentzako poniak eta zezen txikiak Latsunbeberrin.\n12:00, Kulki haur jolasak Atsegindegin.\n16:00, Erraldoi eta Buruhaundiak.\n17:00, Gaztetxoentzako puzgarriak Atsegindegin (8 urtetik gorakoentzat).\n18:30, Sardinaren ehorzketa.\n*Axeri Dantzak segurtasunez egiteko Kaxkoa zama lanetarako itxi egingo da gaur 09:30-14:30 eta astelehenean, 09:30-12:00.\n17:30, Holi Festa eta DJ KI Foru Plazan. Arropa eta oinetako zaharrak eta begiak babestuta eraman.\n19:30, Iruñeko Mutil Gazteak txaranga.\n11:30, Inude eta Artizanen konpartsa, Ergobiatik abiatuta. Parte hartzea irekia da. Euria eginez gero, Kontxa Etxeberria plazan, 12:00etatik aurrera.\n12:30, Plaza dantza saioa Joseba Barandiaran plazan.